Covid-19 vaccine: Allergy a Ngeimi Sinah Ralrin Peknak – Onlinenungak\nCovid-19 vaccine: Allergy a Ngeimi Sinah Ralrin Peknak\nAllergy a ngeimi nih cun Pfizer/BioNTech vaccine hi an i chunh lo ah a tha, tiin regulators nih ralrin an pek hna. Vaccine an ronhmi NHS riantuantu 2 cu Tuesday ah khan an takpum ah allergic a chuak. I tehlomi sii, tirawl, asiloah vaccine a ngeimi paoh nih cun i chunh lo ah a tha, tiah Medicines and Healthcare products Regulatory Agency nih an chim. Vaccine an i chunh tlawmpal lawng a rauh ah minung 2 hna an takpum nih a caak (allergic) colh i, an allergic cu an thloppiak colh hna i, a tu cu an i ning cang, tiah theih a si.\nHi hna 2 hi anaphylactoid ai tehlo mi an si i, hihi cu anaphylaxis nakin cun a ziaum deuh ngai mi a si. An tak a vun thak, thawchuah an i harh, cun a caan ah cun an thi hna a tum phah.\nHi NHS riantuantu 2 hi i tehlo mi ai ngeih zungzal mi an si veve i, ruahpak lo i thawdawp har bomhnak dingah an hmanmi pengte hi ai ken zungzal mi an si. An 2 tein an dam a rang ngai ko, tiah England i NHS medical director Prof. Stephen Powis nih a chim. “Vaccine thar paoh ah hin cun hi bantuk hi a um tawn i, i tehlo a ngeimi minung 2 nih an caak cang caah, anmah bantuk in thil i tehlo a ngeimi paoh nih cun hi sii hi an i ronh rih lo ah a tha, tiah MHRA zong nih ralrinpeknak a tuah,” tiin Powis nih a chim.\n“Minung 2 nih an caak cang caah, ralrin an kan peng ningin karhlan lawnglawng hi a hmanmi lam a si,” tiin MHRA lubik Dr. June Raine nih a chim. Hi bantuk taitai i vaccine i tehlo hi cu a umtuk theng lo, asinain kum fatin chunhmi cumpi vaccine zong i tehlo a um ve pah tawn ko, tiin a chim. Minung 20,000 lenglo vaccine in an hneksak lio ah hin hi bantukin i tehlo hi a um hraw lo. Cu vialte minung lakah cun thil i tehlo a ngei mi an i tel lo le si theu lai.\nUK i vaccine chunhnak hmasabik an tuahmi ni ah minung thong tamialte an chunh hna. “Sii ai tehlo mi minung 2 an um, ti kan theih zau mi le, si tehlo a hmangmi nih vaccine i chunh lo dingin Regulator pawl zong nih ralrinpeknak an tuah colh mi hi zoh tikah, an system zeitluk in dah a that, ti theih khawh a si,” tiin Imperial College London i immunology lei thiamsang Prof. Peter Openshaw nih a chim. GP surgery tuah dingin ready a si cang Hmai zarh in cun GP sergeries tiang tuah khawh dingin NHS nih a program hi thanchoter a timh cang. A hmasabik ah GP surgeries 200 sinah vaccine pawl cu an hei kuat hmasa lai i, Tuesday hrawngin cun GP zong nih an hman an thok khawh lai an zumh. Kum 80 cunglei minung lawng an auh hmasa rih hna lai.\nGP 200 nih vaccine an cohlan hnu lawngah NHS program nih GP 1,000 lenglo sin tiangin vaccine an hei kuat te hna lai – local area te ah a ummi le a hlei in timhtuahmi hmunhma ai ngeihmi an si laiA sullam cu, cuhlan ah an pal bal lo mi GP center lei ah mizaw tam u hi sawm an si te lai, tinak a si. Cu bantuk timhlamhnak cu a tangmi UK pumpi ah an tuah lio pi a si. “Kan GP pawl riantuan dingah ready an si cang hna,” tiin the British Medical Asscociation i GP hruaitu Dr Richard Vautrey nih a chim.\n“Vaccine kuatnak kongah hmuhtonmi thatuk in kan i ngeih ko. Cucaah zarh kar khat chungah minung million tampi sinah kan kuat khawh lai. Vaccine phawtnak le zeitluk khulrangin dah vaccine kan i ken khawh cio lai, timi cungah hi rian hi ai hngat mi a si,” tiin Dr. Vautrey nih a chim. Tar zohkhenhnak hmunhma, asiloah mizaw an chiahnak inn ah hi vaccine hi kalpi khawh a si rih lo, zeicahtiah, vaccine chiahnak le phawtnak kongah phung biataktein an rengh caah a si. Hman hlan ah a kik taktakmi chungah ni tlawm pal chung chiah ta a hau. Cucaah, surgeries a hung panh kho mi mizaw pawl lawng hi vaccine a co hmansa ding an si. Vaccine hi zeituk tuan ah dah kan vahpi khawh lai, timi kongah NHS nih biafiang theih khawh zau an i ruahchan.\nSizung network hmangin vaccine pawlhi GP sinah kuat an si lai. Hi sizung pawl nih hin special freezers ah vaccine pawl hi an chiah hna. GP pawl nih cun vaccine cu ni 3 le cheu chungah an hman hna lai i, GP pakhat cio nih a hmasabik an tinco ding mi vaccine hi 975 cio a si te lai.Dironh thok a si ve cang Tuesday ah khan mizaw a thong in sizung ah vaccine chunh an si cang – cu hna lakah cun kum 80 cung minung le NHS riantuantu hna le tar zohkhenhnak i riantuantu hna an i tel.\nUK pumpi i sizung ngan 70 nih nih vaccine 800,000 lenglo an tinco cang. Asinain million 1 hrawng hi cu hmaizarh in khin Belgium in kuat an si te lai, tiah theih a si. Tukum dih hrawng tal ah hin cun million 5 hrawng tal hi cu cozah nih kuat khawh lai an i ruah – mizaw pakhat hi tlamtlingtein Corona in a him khawhnak dingah cun vaccine 2 duahmah in chunh hau an si caah, cucu minung 2.5 million daih hrawng a si lai, tinak a si.\n“Hi vaccine program nih hin kan zapi te i kan ral a si mi Coronavirus dironh kan thok khawh ve cangnak tehte a langhtertu a si” tiin Health Secretary Matt Hancock nih a chim. Hi vaccine tinco nak dingin sok len a hau lai lo. Tinco dingin ai tlak mi hna cu NHS nih pehtlaihnak a tuah te ko hna lai, tiin a chim. “Zaangfahnak tein nan ram caah hmai nawr ko sawh u” tiin Hancock nih NHS thazaang a pek hna. Vaccine chunh hi aanaa (compulsory) a si lem lo. “Chuahnak lam kan hmuh cang ko bu zongah hin, kan lamtluan a sau ko rih, ti hi vun thei cio dingin kan duhpiak hna. Essex, London le Kent ah virus a karhmi nih kan lungre a kan theih ngai ko rih,” tiin ralrin a pek ko rih hna. “Hi sii an ka ronhmi hi ka birthday laksawng tuante ah an ka pek bantuk ah kai ruah” tiin hmai zarh i kum 91 a si a tling dingmi Margaret Keenan nih a chim. Chelsea Bawi


Rom Cakuat 9 (Romans 9)\nRom Cakuat 9\nPathian Thimmi Miphun Israel\n1Ka chimmi hi ahmaanmi bia a si: Khrih ta ka si i ka lih ka chim lo. Thiang Thlarau nih a ukmi ka chiaṭha thleidannak zong nih lih ka chim lo kha a hngalh. 2Ka miphun, ka thi le ka sa a simi hna caah ka ngaih a chia hringhran ko i ka lung chung fahnak cu a dong lo. 3Anmah ca i a ṭha ding a si ahcun keimah hi Pathian chiatserhnak in i Khrih he i ṭhen hmanh kha ka duh deuh. 4Annih cu Pathian thimmi an si: a fa ah a ser hna i sunparnak kha a hrawmh hna. Anmah sinah a biakamnak kha a tuah hna i Nawlbia kha a pek hna, biaknak taktak cu anmah nih khan an ngeih, Pathian biakamnak kha an hmuh, *9:4: Exo 9:4 5Hebru mi a kan hringsortu hna tefa kha an si, cun Khrih zong kha minung lei cun anmah phun a si. Zeizong vialte a uktu Pathian cu zungzal in thangṭhat si ko seh! Amen.\n6Israel mi kha an dihlak in Pathian thimmi an si dih lem lo caah Pathian biakamnak cu pakpalawng ah a cang ka ti duhnak a si lo. Zeicahtiah Israel mi vialte kha Israel tefa an si lem lo, 7Abraham fale hna zong an dihlak in Abraham tefa an si dih lem lo. Pathian nih Abraham cu a thawh i, “Isak tefa hna cu nangmah tefa ah rel an si lai,” a ti. *9:7: Gen 21:12 8Cu a sullam cu, minung sining phung sawhsawh in hrinmi cu Pathian fa an si lem lo, Pathian biakamning in hrinmi lawng tefa taktak i ruahmi cu an si, tinak a si. 9Zeicahtiah Pathian biakam cu hitihin, “A caan a cut tikah ka ra kir ṭhan lai i Sarah nih fapa a hrin lai,” ti kha a si. *9:9: Gen 18:10\n10Cun cu lawng cu a si lo. Rebekka fapa pahnih hna zong nih khan pa pakhat lawng an ngei ko; a hringtu hna Isak kha an pa cu a si ko. 11-12Sihmanhsehlaw pakhat u a thim kha Pathian tinhning lawnglawng in a si nakhnga caah Pathian nih Rebekka cu, “A u nih a nau kha a rianh lai,” tiah a chimh. Hi bia a chim hi an chuah hlanah a si, a ṭha siseh, a ṭhalo siseh, zeihmanh an tuah hlan ah a si; cucaah Pathian nih pakhat a thim cu anmah an tuahmi ruangah khan a si lo, amah nih a kawh ruang tu ah khan a si ko. *9:12: Gen 25:23 13Cathiang nih, “Jakob cu ka dawt i Esau cu ka huat,” a ti bang khan a si. *9:13: Mal 1:2-3\n14A si ahcun Pathian cu a ding lo kan ti kho lai maw? Ti kho hlah. 15Zeicahtiah Moses sinah pei, “Zaangfah ka duhmi cu ka zaangfah ko hna lai i zawnruah ka duhmi cu ka zawnruah ko hna lai,” a ti kha. *9:15: Exo 33:19 16Cucaah mi nih an duhmi thawng le an tuahmi thawngin si loin Pathian zaangfahnak thawng lawngin a si ko. 17Cathiang nih Faro kong ah a thawh i, “ ‘Ka ṭhawnnak langhnak caah le ka min cu vawlei cung dihlak i thanternak caah, hi ca hrimhrim ah hin, nangmah cu siangpahrang ah kan ser,’ tiah Pathian nih a ti,” tiah a ti. *9:17: Exo 9:16 18Cucaah Pathian nih cun zaangfah a duhmi kha a zaangfah ko hna i an lung ṭhawnter a duhmi kha an lung cu a ṭhawnter ko hna.\nPathian Thinhunnak le Zaangfahnak\n19Nan lak i pakhatkhat nih nan ka thawh lai i, “Hi bantukin thil a si kun ahcun, zeitindah Pathian nih minung cu sual a phawt khawh kun? Pathian duhnak cu aho nih dah a donh khawh?” nan ti lai. 20Sihmanhsehlaw ka kawi, nangmah cu Pathian bia a let lakmaktu dingah ahodah na si? Tlak um nih a sertu cu, “Zeicahdah hi bantuk hin na rak ka ser,” tiah a hal lo. *9:20: Isa 29:16; 45:9 21A ngaingai ti ahcun um a sertu nih khan tlak cu a duhduh in hmannak nawl a ngei ko, tlak hlum hlum khat chung khan um pahnih a ser khawh ko hna, pakhat cu sawhsawh men i hman lo dingah a ser i pakhat cu sawhsawh men i hman awkah a ser ko.\n22Cu bantuk ṭhiamṭhiam in Pathian tuahmi zong cu a si ko. A thinhunnak le a ṭhawnnak kha langhter a duh. Sihmanhsehlaw a thin a huntertu hna, hrawh awk a simi hna cungah khan lungsaunak a ngei. 23Cun a sunglawimi a sunparnak zong kha langhter a duh i a kan zaangfahmi kannih cungah khan cu a sunparnak cu a kan toih, kannih cu a sunparnak hmu dingin a kan timhmi cu kan si. 24-25Cucu Hosea cauk chung i rak chimmi kha a si. Zeitindah a ti tiah:\n“Ka mi a rak si lomi kha,\n‘Ka mi,’ ka ti hna lai.\nKa rak dawt lomi miphun kha,\n‘Ka dawtmi,’ ka ti hna lai. *9:25: Hos 2:23\n26‘Nannih cu ka mi nan si lo,’ tiah an\nrak tinak hna hmun thengte ah khan\nAnnih cu a nungmi Pathian fa,\nti an si lai.” *9:26: Hos 1:10\n27Cun Isaiah nih Israel kong ah, “Israel mi cu rili kam thetse zat in tam hmanh hna seh law tlawmte lawnglawng khamh an si lai, *9:27-28: Isa 10:22-23 28zeicahtiah Bawipa nih vawlei cu a dihlak in bia a ceih lai,” a rak ti. 29Isaiah ṭhiamṭhiam nih, “Bawipa, a Lianngan Bik Pathian nih tefa tlawmpal kan nganh hlah seh law cu, Sodom bantuk kan si diam cang hnga i Gomorrah bantukin kan um diam cang hnga,” a rak ti bantuk khan a si. *9:29: Isa 1:9\nIsrael le Thawngṭha\n30A si ahcun zeitindah kan chim kun lai? Hitihin kan ti lai: Pathian he rem a rak i zuam lomi Jentail mi kha an zumhnak thawngin Pathian he an i rem cang; 31sihmanhsehlaw thimmi miphun, Pathian he remnak ding caah phung a kawlmi hna nih khan cucu an hmu lo. 32Zeicahdah an hmuh lo? Zumhnak kha i bochan loin tuahnak tu kha an i bochan caah a si. Cucaah “rilhnak lung” ah khan a ril i 33Cathiang nih,\n“Zohhmanh, Zion ah mi a tluktertu\nding lung pakhat ka chiah,\nCu lung nih cun a rilhter hna lai.\nSihmanhsehlaw amah a zummi cu\nningzahnak an phan lai lo,”\ntiah a rak chimmi bang khan a si. *9:33: Hos 1:10


Donald Trump cu Michigan sihni Matthew DePerno Antrim County Plaintiff nih na power hmang ko cang a ti – Thechinlungnews\nDonald Trump cu Michigan sihni Matthew DePerno Antrim County Plaintiff nih na power hmang ko cang a ti\nUS President election cu hlennak le lih a tam tuk caah tu tiang zeihmanh thawngvang fiang theih khawh a si lo, January ni 6 ah Joint Session of Congress sawm le rawih a si, Mah Joint Session of Congress ah President ding mi cu thim than a si lai.No, le Yes, Lih le hrawkhrawl a telin a um kho ti lai lo.\n(Hi bantuk in Joint Session of Congress auh a si nak mah hi tin a si). Machigan lawyer nih Newsmax ah interview a tuahnak ah Trump cu MARTIAL LAW/VETO POWER hmang cang ko tiah ati.\nTrump hi mi tampi nih Martial Law hmang ding in heh tiah an forh fial ve cang. Michigan State, Antrim County ah Dominion voting Machine 22 cu forensic audit tuah a si hnuah Judge Kevin Elsenheimer sin ah tuanvo pek le up a si.\nJudge nih a rak cohlang cang i, mah forensic audit nan tuah mi hi, thil sining nan hmuh mi dihlak cu mipi sin ah langhter cang u tiah a ti hna\nMah forensic auditor Russell Ramsland, NASA ah rian a rak tuan cang mi nih a donghnak ah a chim mi cu, atu cu Trump kutah zeipoah a um cang, a duh ah cun Martial law a phuang khawh cang tiin a chim. A caan a cu cang a ti tik poah ah vulei cung tlirh dih in a puak phung mang cang lai.\nMah Antrim County ah Dominion voting machine a dik lo le hmaan lo, vote hlennak le firnak caah an ser mi hrim a si tiah biakhiahnak an tuah hnuah, mah hi tehte thatuk mi ah hmang in Donald Trump nih State Court le US supreme Court hna cu heh tiah a phomh cang hna.\nHI bantuk thil hi cu ka tlungter lai lo tiah a chim. Atu Michigan sihni, Trump Martial Law hmang ding in a ti tu le forhfial tu hi Matthew DePerno Antrim County Plaintiff a si.\nA chim ning ah cun Antrim County ah Dominion an hmang mi bantuk hi Michigan County 48 ah hmang a si tiin. Atu cu ramdang mi nih US election ah an i thlak cang ti fiangtein a lang cang caah,\nTrump cu a rang khawh chung in amah nawlngeinak (power) zalong ten hmang khawh a si cang. President Trump nih mah bantuk in thil a tuah mi sin ah dantaknak fakpi tuah seh tiin a chim. Source-Theepochtimes\nSource ka lak mi, a hmaan lo mi a um ti nan theih ah cun zeitik caan poah ah ka theihter kho ulaw, cun keimah ca zong ah ralrinnak a ka petu a si hlei ah ka source kha thatein ka zoh nak ding a si lai caah le thawngpang a hmaan mi le dik mi lawng ka thlah peng khawhnak ding caah tiin zaangfah kan nawl hna. A rak ka bawmtu nan dihlak cungah thinlung tak in kaa lawm.\nBe the first to comment on "Donald Trump cu Michigan sihni Matthew DePerno Antrim County Plaintiff nih na power hmang ko cang a ti"


Minung Pakhat Nih Caan Tha Hi Voi Khat Lawng Maw A Ngeih Tak Ko?\nBy, Za Bawi Thawng @ Pabawi\nChin Digest Vol.2/No.3, 2016 August| Ka ngakchiat lio sianginn ka kainak i ka siang cachim te, nulepa ule hna nih an rak kan chim tawnmi cu ‘minung pakhat nih caan tha kan timi hi voi khat lawng a ngeih’ ti a si. Ngakchiat liote in ka lungah caam rawh cangmi cu si kaw kaa thanpi beh.\nKeimah le keimah biahalnak kaa tuahmi cu ‘si ahteh, minung pakhat nih a nun chung ah caan tha voikhat lawng cu hei ngei tak ko sehlaw hmailei a nun lam thluan ah zeidah a lawh kun hnga? Caan tha voikhat a tolh ruangah a hmailei lamthluan a pit cang tinak maw a si hnga? Asiloah cu caan tha ngah/hmuh than khawh nakding ah ngakchit lio nun ah maw kir than a hauh kun lai?’\nKa hnaki le mithmuh in theih lang tawnmi cu mi pakhat nih ai timhmi a tolh/pial (sual) i cu mi nih lungrethei vansang in a um ko lioah ‘na caan tha na tolh ko ne!’. Lungrethei vansang in a um liomi pakhat ‘na caan tha na tolh ko ne’ ti cu i hnemhnak tu si lo in siivai phun khat tu a si deuh ko lai. Cheukhat nih, i zuam rih ko a timi zong an um. Zeikhom si ah, hibantuk hnemhnak le bia theihmi nih hin minung pakhat i a lungretheih lio caan ah van theih chap cu thilrit phurtu men an si kho.\nPathian nih a kan serpiakmi ni le caan ah ni chia duh nunglo le caan chia ah a kan serpiak bal lai lo. Mah a kan serpiakmi a hmanzia thiamtu ca ah cun zeitik caan paoh kha caan tha ah aa cang dih ko (Catialtu zong a hmanzia thiam mi cu ka si ve lo). Vawleicung ah caan tha a dih caan cu vawlei kan liamtak te ding caan khi si. Vawlei hmanh liamtak hlan ah lung dong mi cu ‘caan tha tolh’ a si ko hnga. Zing a chuak lai i zanlei nitlak tiang nikhat hnu nikhat a caah ni thlum le caan tha a si kho ve ti lo.\nMinung pakhat kan taksa pum cu zeitluk a sum ngan in hei lian ko hmanh sehlaw mah kan pumsa cungah nawl a ngei biktu le hmailei kan lamthluan bia a khiak khotu cu kan thinlung hi a si tawn. Thinlung cu a fa te lai nain mah nih cun kan taksa le ruahnak vialte a tlai biktu tawh pakhat bang a si.\nChinmi nih Refugee rak tlanh hlanh ah tlanglo rian le kuli rian hi tampi nih cun rak tuan cio a si. Tlanglo rian cu kum fatin amah le hmuh khawh ding tawk te in ruuk ah aa kumh khawh, thancho ding lam cu kawl lo tluk ah a cang ve (tu kan chan ahcun kokek harnak hna a um pah tikah chimawk a har ve cang). Nain, lo a ngei ve lomi ca cun kuli rian an panh. Mi kut tangah kuli rian cun van i thok i rian tuan khawh deuh le hmuh khawh deuh a si tikah sum a lutmi hna a tam pah. Kut cung i SUM lutmi a hung tam cun, kuli rian in chawlet rian ah aa thialmi zong an um. Chawlet rian timi cu thaizing ah ni a chuak lai i zanlei ah a tla than lai ti in chunmang i manh cia khawh a si ve lo. A chel ah chikhat lo pi in mit thep karah a ziam khomi thil an si. Chim duhmi cu, van chiami ca cun suimilaam kar le mitthep karah ngeihmi chawva vialte an lo ziam kho. Mahti a lo ziam mi cu caan tha liamtak cang ti a si lo. Lungdong lo tein hmaiah kal le rak i thonak (kuli) rian khan ithok than a ngamhmi ca cun hmailei lam thluan caah caan tha hmuh than khawhnak ding lam a si. Cu si loin, lung dong le vansang, zeihmanh tuan huam ti lo le kuli rian in ithok ding kan zenh chung paoh cu kan ca ah caan tha timi voi khat lawng a um ti khawh a si hnga. Sungzatlaknak timi hi Pathian nih kanmah liang cung lawngah tla ding in a khinh bal lo, kan pawngkam ah minung tampi nih an ton ciomi thil a si. Mah tu nih itimhnak le zuamnak thinlung ngeitu kha caan tha ser than lengmang a si.\nJoy Bruce nih a chimmi cu “Na tlik tikah voi zeizah na tluk kha a biapimi a si lo, mah nakin a biapi mi cu na tluk tikah tho than i din lo tein na tlik tu kha a biapi deuh” tiah a chim.\nBiadonghnak ah, caan tha kan timi cu thut sawh bu le chantling cung in hmuh khawh mi thil a si bal lo. Lung thum in teimaknak a chuahmi ca lawngah caan tha cu hmuh khawh than a si. Caan tha cu voi khat lawng a um bal lo i a dih ziam khomi thil zong a si lo. Kan caan tha a dih tik caan cu vawlei kan kaltak te tik ni khi a si. Pathian nih ni a kan pekmi hi ni chia pakhat hmanh a um lo bantukin ni tha le caan tha lawngte an si dih ko, a hmang thaimtu ca cun!!!


FAKTUK IN SAYA VAN TUM A TTHUAT CANG, ATURU LAWLAW KHI ASI KO – The Chinlung Post\nTulio Social Media ah Laimi chungin US thimnak kong thawngpang aa kan thanhtu chungah minung pakhat Saya Van Tum hi asi. Thil sining zapi nih kan theih in kan i fian khawhnak dingah dongcat loin aa kan tialpiak lengmang. Acabia chungah atam deuh cu kan theih cio bangin Trump adirkamhtu hna an i palhnak kong deuh asi. Trump dirkamhtu hna nih cun fak ngaiin adohmi tampi kan um.\nCu chungah Saya Van Tum cu minung pakhat nih fak ngaiin avun tthuat. Abia hi afak ngaingai ti usihlaw kan palh tuk lai lo. Saya Van Tum cu acunglei kan langhter cang bangin soiseltu tampi lak ah a dirkamhmi zong tampi an um ve. Minung cu kan ruahnak aikhat lo timi lengmang kha asi. Minung pakhat nih atha atimi kha pakhat caah cun attha lomi ah a cang tawn. Cuchungah Saya Van Tum zong aitel ve.\nThangchiat le aphunphun in atimi an um cuahmah lio ah a hmuh ning le a zumhning hna cu ralthate in achim chih lengmang, Acung kan chimcia le kan theihcio bangin Trump a ttanhmi hna hi an i palh ti deuh lengmang khi asi ko. Trump cu tthenkhat caah cun acawlcanghnak arianttuannak zoh tikah soisel awk um loin a dirpi mi tampi Laimi chungah kan um. Hi konghe pehtlaiin minung pakhat fak ngaiin Saya Van Tum atthuatning cu atanglei bangin asi.\nVan Tum hi cu a Nu paw chungin chuak loin um sehlaw a caah amiak deuh hnga. Saya pakhat min i bunh ko fawn i, bia duh tuk le aharh lonak ah i thlaktuk hi facebook ka on ah hin, amah kong le a bia duhnak lawng tein a khat. Facebook zong on huam asi ti lo. Amah Van Tum nak cun ka Ar Khong hmanh hi a let zahra in man angei deuh rua ka ti. Amah ttialning tein kan vun nolh tthan.\nVan Tum hi cu a nu paw chung in chuak lo in um seh law a ca ah a miak deuh hnga saya pakat min i bunh ko fawn i bia duh tuk le a herh lo nak ah i thlak tuk hi fb ka on ah hi amah kong le a bia duh nak lawng te in a khat fb zong on zuam a si ti lo amah van tum nak cun ka ar kawng hmah hi alet za hra in man a ngei deuh rua ka ti. tiah Chuntei Bawi nih a langhter.\nThawngpang thar:US President thimtlinmi Joe Biden nih Coronavirus teinak dingmi thanhnak atuah. Coronavirus teinak dingmi atawhtlaitu pathum in langhter. Joe Biden nih Ni zakhat chungah rian attuan dingmi ah hin aitel mi pakhat cu Covid dohnak kong hi asi. Atimi cu US mipi vialte hna nih mask an i vuah dih lai tiah a chim. Mah mask hi tlanglawng ah siseh Bus chungah siseh i vuah dih ding asi lai. Culawng siloin covid vaccine dose 100 million zong phawtzamh dingin biakamnak atuah tthan. Thiamsang hna dottletnak atuahtu hna cu rianrang in vaccine chunh ding asi tiah achim chih.\nAsinain vaccine dose 100 million hi zeibantuk minung hna dah chunh ding an si lai timi tu cu fiang tein alanghter lo. Cun ni zakhat chungah arianttuan dingmi alanghtermi cu atanglei bangin asi.Sianginn tam deuh hi onnak tuah asi lai i, Congress cu hi hna pawl caah fund pe dingin sawmnak zong atuah colh. Ca chimtu siseh, sianginn akaimi hna umnak khan chungah cacawng mi hna thatein an rak kir in an um khawhnak dingah ti asi. Tutan ah Joe Biden nih timhtuahnak angeihmi chungah abiapi bik mi a cunglei langhter mi hna hi an si.\nTuan deuh zong ah Biden US mipi hna nih Mask an i vuah dih ding tiah arak chim bal cang.Hi konghe pehtlaiin Joe Biden nih Governor hna le Mayor hna cu mipi mask i vuah dingin nawlngeihnak nan ngei i, hi phunglam hi nan tuah hna lai tiah sawmnak le theihternak zong atuah cang hna ti asi. Covid zawtnak nih biatak tein US a vun tlak tikah Biden nih hin hi zawtnak tlangrai pulrai cu biatak tein kan doh kham ahau tiah arak ti. Tutan zongah biatak tein a vun langhter tthan.


India Ram Ah Tleirawl Pakhat Chun Lai Bak Ah An Thah I A Lu An Tan Piak Misual An Karh Tuk Lio A Si I Ho Cio Poh Ralrin Dih Hau – Onlinenungak\nIndia Ram Ah Tleirawl Pakhat Chun Lai Bak Ah An Thah I A Lu An Tan Piak Misual An Karh Tuk Lio A Si I Ho Cio Poh Ralrin Dih Hau\nMisual pawl hi hremnak pek an silo ah cun an zualhma deuhdeuh ti a si. India ram i Uthangudi,Madurai ah tleirawl pakhat cu khuaceu lio bak ah misual pawl nih an thuat i an thah hnu ah a lu cu hriamnam in an tan piak dih.\nSt Mary’s Church pawng te i thil cang mi a si i, misual kut a tuar i a nunnak a dih mi hi kum 22 a upa Solaiappan Nagar ah a um mi Muruganantham ti i an kawh mi a si.\nPathianni ah khan Muruganantham hi a hawi pakhat Muniasamy he hmunkhat ah an lengti i, biakinn pawng te i an kal cuahmah lio ah khin car ai cit lio mi misual pawl nih an rak buaihnawh hna i, an pahnih cun an zam.\nMuruganantham hi a zam bu cun misual nih cun an dawi chih i an thuat chih len ti a si. An vuak chih hnu an thah hnu ah cun misual pawl nih cun a lu cu an tanpiak i biakinn pawng te ah cun an chiah ta ti a si.\nA hawipa Muniasamy hi cu vanthat tuk ah misual kut in a luat i, Government Rajaji Hospital ah a zam. Police team pawl nih inquiry an tuah i an tleih colh hna. DCP (law and order) R Shiva Prasad zong a hmun ah a va kal i, Muruganantham ruak hi Government Rajaji Hospital ah check ding in an phur.\nHi lainawn nak faktuk mi nih hin an khuachung mipi vialte an lung a zawt ter dih hna. Police pawl nih lainawng mi pawl le an lunghrinh mi minung pawl cu an hmuh cang hna i, An sin ah hriamhlei pawl zong an tleih chih hna.\nPolice pawl nih cun lainawng tu misual pawl cu an buaipi cuahmah lio hna i tuhi, an case hi Keerathurai police station ah register tuah cuahmah lio a si. Crd: Mizo Elite News


Lai Baibal Caangthim: Mino (Youth) – Telemark Chin Baptist Church\nSeptember 2, 2018 Baibal Caangthim, Mino\nLai Baibal Caangthim: Mino (Youth)\nMino he a pehtlai mi Baibal cacaang pawl\nPHUNGCHIMTU 12:1: “Cucaah nan tlanval lioah nanmah an sertu kha philh hlah u, ni ṭhalo hna an phak hlan le, “An chungah nuamhnak zeihmanh kan ngei lo,” nan timi kum hna an nai hlanah hin.”\n1 TIMOTE 4:12: “Na kum a no ruangah ahohmanh nih in zawmhtaih hna hlah seh, sihmanhsehlaw na biachim na holhrel ah siseh, na zia na za ah siseh, dawtnak, zumhnak le thiannak na ngeihmi ah siseh, zumtu hna caah tahchunh awk tlak va si tuah.\n2 TIMOTE 2:22-23: “Tlanval lio pumsa duhnak kha zamtak i zuam hna law, kan bawm ko tiah Bawipa sinah thla a cam lengmangmi hna he dinnak le zumhnak le dawtnak le daihnak kha kawl i zuam u. Bia i al lengmangnak, hruhnak men le zeihmanh hngalh set ìung loin i al lengmangnak hi hrial i zuam, zeicahtiah hi bantuk bia i al lengmangnak cu i siknak ah a dong ti kha na hngalh.”\nJEREMIAH 1:6-10: “Khi tikah kei nih ka thawh i, “Aa, Bawipa Pathian! Zohhmanh, ngakchiate men ka si i biachim ka thiam lo,” tiah ka ti. Sihmanhsehlaw Bawipa nih a ka thawh i, “Ngakchiate men ka si, ti hlah; Zeicahtiah cu hna sinah cun va kal, tiah kan tinak ah na kal lai i nawl kan pekmi paoh kha na chim lai. Annih cu ahohmanh ìih hna hlah. Zeicahtiah na sinah ka um i kan huhphenh lai”, tiah Bawipa nih a ti.” Khi tikah Bawipa nih a kut cu a hun samh i ka ka kha a tawngh; cun Bawipa nih cun a ka thawh i, “Zohhmanh, ka bia cu na ka chungah ka chiah cang hna. Zohhmanh nihin ah hin nangmah cu miphun hna cung le pennak hna cungah, phawi awk le ìheh awkah, hrawh awk le hral awkah, sak awk le phun awkah kan chiah cang,” tiah a ti.”\nPHUNGTHLUKBIA 23:22: “Nangmah an hringtu na pa kha a bia va ngai, na nu kha a tar tikah va serhsat hlah.”\n2 CHANRELNAK 34:1-2: “Josiah cu pen hram a thawk ah kum riat a si i Jerusalem in kum sawm thum le kum khat a pen. Bawipa mithmuh i a dikmi kha a tuah i a pa David lam kha a zulh hna; cun orhlei ah siseh, kehlei ah siseh aa mer lo.\nPHUNGCHIMTU 11:9-10: Maw tlangval hna, nan tlanvalnak kha lawmhnak in hmang ko u, nan tlanval lioah hin nan lung nih lawmhnak hmu ko seh. Nan duhmi kha tuah ko u, nan lung a duh mi kha hmu ko u. (Sihmanhsehlaw nan tuahmi thil paoh ah khan Pathian nih bia a kan ceih lai, ti kha hngal ko u.)10 Zeihmanh nan lungre i theihter hlah u, zeihmanh fahnak i pekter hlah u. Saupi na no ti lai lo.\nPastor Duh TCBC nih thlahnak tuah piak ni 27.06.21\nCovid-19 Zawtnak chung thawngthanh (2021 Januar tiang ca)


Malaysia palek tlaih a ttih tuk ruangah Thailand nu a zun aa ceh | THE CHIN EXPRESS\nUpdated on February 28, 2021 7:12 am\nMalaysia palek tlaih a ttih tuk ruangah Thailand nu a zun aa ceh\nPenang ah a ummi hotel pakhat ah arnu a ttuanmi Thailand nu pakhat cu palek tlaih a ttih tuk ruangah a zun aa ceh. Palek nih hramhram in an innkhan kutka an baoh hnu ah a zun aa ceh hi a si.\nZahan zaan sml 9 hrawng in zaamtim tiang Malaysia palek le lahwahkah i bawm in Penang khua um hotel, malitnak dawr le phungninglo ramdangmi an umnak inn si ttheu lai tiah ruahmi inn pawl ah tlaihkhihnak an tuah.\nState lahwahkah bawi Mohamad Husni Mahmud nih “Indonesia nu 12, Indonesia pa 7, Myanmar pa 5 le India nu 1 kan tlaih hna. An dihlak in lahwahkah upadi in tazacuai an si lai” tiah a chim.\nKum 26 simi Thailand nu umnak innkhan cu palek nih an kingh. Sml 1 chung dengmang an hngah nain a chuah duh bal lo caah a innka cu an baoh lawlaw.\nPalek nih a innkhan innka an boah ahcun Thailand nu cu a ttap len.\n“Hotel ah arnu a ttuanmi Thailand nu 6, Indonesia nu 2 le Vietnam nu 1 kan tlaih hna” tiah Penang khua palek bawi Datuk Zainol Samah nih a chim.\n“Tlaihkhihnak kan tuah lio ahhin ramdangnu pawl nih an innkhan chung cio ah an customer pawl an numhpi hna lio a si. An dihlak in North-East District Police headquarters ah kan kalpi hna. Thil sining kan hlat tikah wechat app hmang in customer an kawl i voi1 ahhin minutes 45 ca in tangka an liamter hna,” tiah a chimchap.\nDr. Lian Hmung Sakhong: CDM le Vailam Put\nYangon Hledan ah sandahpiahtu meithal in an kah hna caah 1 thi, 5 hliamtuar\nUS Chin khrihfabu ICBC nih CDM caah tangka ting thong 1 le ting 400 a hlut lai\nRalkap ruahnak petu Dr. Ngun Cung Lian na rian i phuak


Thiang Thlarau Hi A Hodah A Si?\nThiang Thlarau Hi A Hodah A Si?\nBia halh nak: "Thiang Thlarau Hi A Hodah A Si?"\nBia leh nak: Thaing Thlrau hi a hodah a si timi kongah a hmaan lomi tampi ruahnak a um. Cheukhat nih Thiang Thlarau hi tthawnnak pakhat khat bantuk ah an ruah. Cheukhat nih cun Thiang Thlarau hi zumtu zeimaw ca lawng ah a si tiah an ruah. Asinain Bible nih Thiang Thlarau hi a hodah a si tiah a chim? Bible nih Thiang Thlarau hi Pathian a si a ti. Bible nih a chim tthanmi cu Thaing Thlarau hi minung a si a ti, asullam minung nih kan ngeih bantukin ruahnak, duhnak le thinlung in tuar khawhnak a ngei ve. Cucaah Thiang Thlarau hi tthawnnak a ngeimi sawhsawh lawng a si lo.\nThiang Thlarau cu Pathian a si timi hi Bible nih fiang tein a kan cawnpiak. Lamkaltu 5: 3-4 ah Peter nih Ananias a sinak kan hmuh. Ananias le a nupi Sapphiara hi Khrihfa an si. An thil kha an zuar I Lamkaltu sinah cun a phaisa cu an rak rat pi ve, asinain a dawng tein pek loin a chue kha anmah caah an I chiah. Mah tikah a dawng tein kan pek dih tiin an hrokhrol kha an chim. Cucaah Peter nih khan “zeicaah Thiang Thlarau nan hlen” a ti hna. “Minung na kan hlen a si lo, Pathian nan hlen a si” a ti tthan. Peter nih kahin Pathian le Thiang Thlarau kha aa khat ah a hmuh hna. Thaing Thlarau hlen kha Pathian hlen bantuk ah Peter nih cun a chim. Cun Thiang Thlarau hi Pathian a si kan tinak a ruang cu Pathian nih a ngeihmi sinak Thiang Thlarau nih a ngei ve. Tahchunnak ah Pathian hi khawika poah a um bantukin Thiang Thlarau zong a um ve (Salm 139: 7-8), “Na Thlarau a um lonak hmun ah khawika dah ka kal khawh lai? Na hmaika in khawika dah ka zam khawh lai? Vancung ka kal zongah na um ko, vawlei tangah ka um zongah na um ko” a ti. 1 Korin 2: 10-11 ah Paul nih a chimmi cu “Cu biathli cu Pathian nih a Thlarau in kannih sinah khan a phuan. Thlarau nih cun zeizong vialte kha a dah a hriah dih, Pathian nih aa tinhmi a thukmi hmanh kha a coih dih hna. Minung cu a chung i a ummi amah a thlarau nih khan a konglam cu a dihumnak in a hngalh; cu bantukin Pathian zong cu Pathian Thlarau lawnglawng nih a konglam kha a dihumnak in a hngalh ve” a ti.\nThiang Thlarau hi minung sinak a ngei. Minung sinak a ngei kan ti tikah chim duhmi cu: ruahnak, thinglung tuar khawhnak, le duhnak a ngei. Thiang Thlarau nih khua a ruat ve i a thei kho ((1 Korin 2: 10). Thaing Thlarau hi a ngeihchiatter khawh a si (Ephe 4: 30). Thaing Thlarau nih thla a kan campiak (Roman 8: 26-27). Pathian nih a duhnak kha Thaing Thlarau nih biakhiahnak a ngei (1 Korin 12: 7-11). Thiang Thlarau hi Thumkomh Pathian i a pathumnak minung a si. Pathian a si bantukin a riantuanmi cu hnemtu, cawnpiaktu le lamhruaitu a si (John 14:16, 26, 15:26), cu pinaah Thiang Thlarau hi khamhnak kan hmuhmi caah ttazeih (seal) Pathian nih a kan namnak a si (Ephe 1: 13-14).


Lai hngakchia:A tleihrem tupa cu kum10 thongthlak asi lai(+video) – Onlinenungak\nLai hngakchia:A tleihrem tupa cu kum10 thongthlak asi lai(+video)\nBy bawi bawi on October 26, 2020\nA tang bik ah video a um lai Hakhathar ah khua a sami kum 4 ngakchia nute a tlaihrem tiah tazacuaimi Myat Thu Aung cu Hakha District Biaceih zung nih nihin ah kum (10) thongtlak ding in dan a tat, tiah thawng kan theih. Hi kong he pehtlai in Mai Thin Yu Mon nih a tanglei bantukin a taar.\n“Hakhathar ah khua a sami kum 4 ngakchia nute a tlaihrem tiah tazacuaimi Myat Thu Aung cu Hakha District Biaceih zung nih nihin ah kum (10) thongtlak ding in dan a tat, tiah thawng kan theih. Ngakchia nute tlaihrem a ton hi aluancia July thla ah khan a si i, a tlaihremtu pa lei nih sihni an hlanmi pa dam loin a um caah biaceih zung chuah ding voi hnih voi thumpi an let i, nihin zing ah a donghnak bik biachahnak an tuah khawh hi a si,” tiah Mai Thin Yu Mon nih a taar.\nTlaihhrem a tonnak kong he pehtlai in CHRO rianṭuantu pakhat a simi Mai Thin Yu Min hitihin a chim ve. Halkha khualipi ah Kum 4 a tling rih lomi ngakchia nute upa pakhat nih a tlaihhrem tiah kan theih. Lung a fak hringhran ko. Ngakchia kum 4 hmanh a tling rih lomi, zaangfahnak ngei loin tlaihhrem cu lung a fak ko mu. Hi kong he pehtlai in CHRO rianṭuantu pakhat a simi Mai Thin Yu Min nih a chimmi a tanglei ah kan rak taar. Video in a chimmi zong ngaih khawh a si.\nA chimmi cu,” Hi bia hi zapi sinah kan sharepiak ulaw kan duh ko tiah biatangdanh in chim ka duh. July 27 ni ah Hakha a ummi kan fanute kum 4 a tling lomi pakhat nih an sang chung i upa pakhat sinin tlaihhremnak a ton. Kum lo tlingmi kan fa pakhat nih hihmanh a tonmi thil cu zapi lung a su i lung a fak. Hi thil a um hi a zumh zong kan i harh ngai.\n“Hibantuk thil hi kan Lairam, kan khua ah kan fa kan nau le caah a him tuk kan timi a si. Asinain, atu bantukin kum 4 hmanh a tling lomi ngakchiate nih tlaihhremnak a ton cu lung a fak ngaingai. Tlaihhremnak kong he pehtlai in tampi rian kan ṭuan cu a hau nain, atu i kan ton ka mi te thil hin dinnak (justice) a um khawhnak hnga le thil hmaan a chuak hnga, hi bantuk thil minung pakhat sinak in zeitik hmanh ah cohlan khawh a si lomi thil ttha lo taktak tiin zapi nih kan cohlanmi, thil hman a chuah khawhnak hnga zapi nih kan tanpi a herh taktak mi step pakhat a si tiah ka zumh.\n“Nihinni tiangah hi thil a cannak hi thlakhat le ni 10 leng a si cang. Asina tein, chungkhar lei siarem lonak a um suallai tiah Media tampi kan chim lem rih lo. Nihin cu chungkhar he zong bia ttha tein kan iruah dih cang. Thil sining zong upadi lei a thiammi ( a theimi) hna he tampi i chawnhbiaknak kan ngeih cang caah, hi kong he pehtlai in thil hmaan taktak a chuah khawhnak hnga le chugkhar lungthin a dam khawhnak hnga le kan fanute caah dinnak (justice) kan hmuh khawhnak ding caah Hakha ummi kan laitlai tampi nih dirpi kan hau. A bikin nu lei kong he rian a ṭanmi le nule nih hin a bik dirpi a haumi a si,”tiah a chim\n“Hi bantuk ah Civil society nih zeitluk in dah kan duh lo. Zeitluk in dah hi bantuk thil hi kan huat, kan fih ti le kan fale kan nau le an him lo timi dirhmun zeitluk in dah thlen kan duh timi hi mipi kan langhter ding hi a biapi tuk. Atu tiangah Chungkhar lei zong Biaceih zungah voikhat an chuak cang i bia an chim ter cang hna. Kan fa nute zong cu bia zong an hal cang. Atu tiang ahcun Kum 4 ngakchiate a si tikah, a tem zong a tem tuk. Cun, a lungthin a fak i ngaihchia in a um rih. Kum 4 asina tein amah hi a lungfim tukmi te si i Biaceih zug zongah tlamtling tein bia zong a chim ve. Thil sual a tuahtu(a tlaihhremtu)lei bia an hal lai,” tiah a chim.\nVideo ah tlamtling tein rak ngai. Dinfelnak a chuahnak hnga mipi dirkamhnak an herh. Share rak tuah ve. VIDEO


Breaking News: Police Nih Myat Thet Thet Khine A Nunnak An Lak Cang, Tihnung Chinchin Cang – The Cherry Par\nBreaking News: Police Nih Myat Thet Thet Khine A Nunnak An Lak Cang, Tihnung Chinchin Cang\nKawlram chung buaibai nak cu a linsa chin lengmang cang caah thinphang a si cang. Kawl ralkap cu chimh loin Police sawhsawh hmanh nih mah tin mi sawhsawh a nunnak an lak ahcun ralkap lebang cu tihnung tuk an si lai ti a fiang tuk cang. Nihin ni Kawlram chung duhlonak an langhtermi video le hmanthlak pawl zoh tikah lung a nuam hrimhrim lo. A ruang cu Police nih mi sawhsawh an tuahto mi hna zoh tikah an luan deuh cang ti khawh a si. Meithat zung motor bak in ti in an kah hna lawng siloin ti chuang ah a phunphun sii-vai an chiah khawhmi le an cawlkhawhmi a si caah thinphang a si.\nNihin NayPyiTaw khuapi chung duhlonak langhternak ah Siangngakchia pakhat a simi Myat Thet Thet Khine cu a nunnak a liam cang, tiah thawngpang theih a si. Myat Thet Thet Khine hi kum 2021 duhlonak langhternak ah a pakhatnak a nunnak a liam a si lai tiah zumh a si. Kawlram kong ruah ah thinlung a ba tuk hringhran i, tha a dih tuk hringhran ko. Min Aung Hlaing zong nih zahan a bia chim ngai tikah a thinlung thuh a duh hlei lo i, kumkhat chung bak amah nih hruai le pen a timhti fiang tein hngalhkhawh le theih a si cang fawn.\nTutan Kawl ralkap nih hramhram in aana ting kong ah UN lei siseh, US lei siseh, Europe lei siseh, Asian ramchung le vawleipi nih an buaipi mi issue ngan taktak pakhat ah a cang. Hi buaibai nak kongah mipi lei nih thazaang thawng chinchin in kan chuah i, kar kan hlan lo ahcun Police le ralkap pawl an i nuam tuk lai. Nihin Naypyitaw khuapi ah a nunnak a liammi Myat Thet Thet Khine chungkhar cingla vialte hna zong ingtuar khawhnak ngeih hram ko hna seh. Kawlram tuanbia ah a kong ceih le phai a zungzal cang lai.\n← Atulio ahcun thazaang ṭhabik le hriamnaam ṭhabik nan si\n𝗣𝗵𝘂𝗻𝗴𝗵𝗿𝗮𝗺 𝗮 𝘁𝗵𝗮𝗿 𝘁̣𝗶𝗮𝗹 𝗱𝗶𝗻𝗴 𝗶𝗻 𝗸𝗮𝗻 𝗮𝘂 →


MAH RUANG HRIM AH HIN NLD PE RIH KO HNA UH SIH – The Chinlung Post\nChin Ramkulh caah Vice President Dr. Henry Van Thio nih zei bantuk dah a tuan\n2016 kum hlan deuh Thantlang peng hi a dang pengtlang bantuk in thanchonak lei ah khul a nuar mi peng a si. 1988 hnu lei ah ramkip ah a pem mi zong Thantlang peng hi a tam bik an si. Cu tik ah fimcawnnak le pumpak rian tuannak lei zong ah an van thang cho ngaingai. cu tik ah khaute kip zong ah that hnemank tampi a chuahpi. hihi Ramleeng khuasa hna zuamnak nih athat pimi thanchonak a si.\nThanttlang peng ah dinti peknak ah 2.9 billion in aa kan tuah piak. cu lawng si loin Thantlang ah Thantlang in thlanglei laitlang Matupi lei pehtlaihnak bawinu tiva pi hlei zong aa kan tuah piak. Hi Bawinu va hlei nih Chin Ramkulh chak le thlang laitlang nih aa kan pehtlaih ter tu lam tha taktak a hung si.\nVice President nih a chuah kehnak Thantlang peng Tikir khua ah Tidil cu 2016-2017 tangka kum ah aa kan thawk piak khawh. Hi Tidil pi hi ralkap a rak tuan lio tein saduh a rak thah bal mi a si. စက်မှုဝန်ကြီး Department zung in Virginia စက်ရုံမှူး zong a rak tuan. Sifak santlai lo khua thanchonak ding ah sau nguh mi thanchonak Tidil tuah khawh ahcun kan thawchuah a tha deuh tuk lai tiah a rak ruah. Ramdang a um lio zong ah hi Tidil pi tuah ding ah lam a phunphun in a rak kawl. 2015 kum thimnak ah NLD in aa cuh lai zong ah teinak ka hmuh ahcun hi Tidil pi dil khawh ding in ka zuam lai tiah saduh thahnak ngan a rak ngei.\nHi Tildil hi Vice President dirhmun a phak hnu lawng ah a tuah mi a si lo. A a hlan pi in khua mi hna thazaang in rak tuah cang mi a si. cu tik ah Vice President dirhmun a phak in tha tein an pehzulh khawh mi le an lim mi tu a si.2016 kum ah Vice President dirhmun a hun phanh tik ah kum tamtuk saduh a rak thah mi Tikir Tidil pi cu an van pehzulh khawh. 2016-2017 tangka kum in an thawk. 2017-2018 tangka kum an an lim. 2019 January 20 ni ah onnak an tuah. Hi onnak ah Rampi ruahnak petu Daw Augn San Suu Kyi zong nih a tel pi hna i upatnak le lunglawmhnak bia zong a rak chim.\nHi Tidil saknak ding ah a dih mi hi 3 billion a si. Electric mei le tipek nakding ah 2 billion a si.a dihlak 5.234 billion a si. Hi Tidil pi hi 1365/ ဧက/pe tluk a si. Tikir khua kiangkap um khua 8 hna zong duhdim tein dinti a pek khawh hna ding a si. Meitha 50ကီလိုဝပ် a ngei mi zong an chiah khawh, thal caan zong ah khuate 3 tluk a pe kho mi thazaang a ngei. Fur caan ahcun metha a tam lawng si loin ti a liam mi nih cinthlaknak caah tampi a pek khawh rih. Cu cinthlaknak cu tlangcung leikuang a si i leikuang 108.88 ဧက a pek khawh ding a si i a tu cu 98ဧက lawng a pek rih.\nHi tidil pi ah nga phun an zuat rih. a duh mi nih zalong tein sio zong thlak khawh a si.Tikir Dam pwng ah ah Japan ram Sakura Foundation bawmhnak in Japan Cherry kung 1400 le မာဘယ်လ် kung 4000 a dihlak 5400 an cin. Hi Tidil pawng ah cin mi thingkung hna an par tik ahcun Chin ram a dawhter tu tha taktak a si lai. Ramchung ramleeng ah khual chuak;ut an tam lai. Hi Tidil pawng ah Japan Cherry kung laitlang a phak khawh nakding ah ah Pyidawngsu Minsiter U Ung Maung zong nih tuanvo a rak ka pek bal ve.\nTikir le a pawngkam khua caah tha hnem santlai a si lai tiah ruahchannak ngan a um.\nCrd: Salai Isaac Khen


Elector Pawl Nih President An Thim Ni: 14/Dec/2020\nTV News le fake news pawl lei nih cun Trump caah ruahchannak a um ti lo tiah an tial lai. Kan pu Trump cu a sung taktak maw tiah nan ruah men lai! Lung donghnak lawngte theih ding a tam! A ruang cu thildik lo a chawk lio pi a si caah si. Mi cheu khat nih cun Biden hi president taktak a si cang lai tiah an chim lai nain thil um tuning taktak cu hihi a si.\nThaizing 14/12/202 Monday hi phung bantuk in state kip in elector hruaitu pawl Washington DC ah kal hna in President ding an thim caan a si. A sinain state 6 thimnak a buaimi ruangah president thimtu hna Elector pawl hi an kal kho viar lai maw?\nDemocrat lei nihcun Biden hi president an thim tling dih cang tiah an party pawl nih chim an timh cang lai. A sinain buainak a ummi State paruk 6 lak ah hin Navada ti dah lo cu a dang vialte cu State Legislature (Lower Le Upper House) hna hi, Republican party nawlngeihnak hmun an si.\nTutan thimnak ah vote ningcang lo tuk in thil a kal caah Trump lei kap zong nih ka kinkip loin Court ah tazacuai lio pi a si. Hi State nawlngeitu ‘Law Making Bodies’ hna hi Constitution nih nawlngeihnak a pek bantuk in an state aiawh in elector thimtu an si i, Biden cu an thim bel lai lo.\nCu ruangah hi state panga 5 hna vote hi 73 an hmuh lo ahcun Biden le Trump hna hi vote 270 an tling kho veve lai lo. Zeitindah an tuah te hnga thaizing bak a si fawn cang! Ruah ding hi a tam ko. Lam pahnih a um i, Kaamanh deuh in ka rak leh than te lai!


Wow! Benjamin Sum Caah Thawngpangttha USA In Ting 4 An Vun Kuat Than – Chin World News Evening\nPhungdang pi ah khin ruat hlah ulaw, Thantlang Hakha nih Esther hi duh ning in thazaang kan pe lo ngaingai tiah ka ruah. Benjamin Sum cu a Miphun hawi hna nih thazaang an pekning le an dirpi ning hi a lang ngaingai. Vote in siseh, chaw le va in siseh, pumpak zong nih an pek cio i a caah thazaang ttha ngaingai an si.\nHakha le Thantlang tu nih cun thazaangtu pek lehlam loin a dik lonak le a palhnak lawng a soiselmi kan tam ngai rih. Kan dirpi a herh. Chin Miphun mintthattertu si hram hna seh! Falam Hakha, Thantlang, Mindat timi lungput kha chiah ta rih usih law Miphun khat unau kan sinak tu in kar hlang hna usih! Chinmi chungin pakhat paoh nih cun teinak hmu hram hna seh!\nAwmawi Zuun timi page nih a langhterning ahcun, Benjamin Sum cu USA ah a ummi Summer pawl (a fans) nih Vote peknak caah tiah Ting 4 an kuat hna i hringtu a nu a sinah pekchanhn a si cang tiah a tar. Zohchun awk tlak taktak an si. Kan nau le pathum vote in thazaang pe rih ko hna usih!


RIP. CHIN MINO PALI CU AN RUAK UM LOIN AN VUI HNA EE – The Chinlung Post\nJuly 13, 2021 admin Chin 0\nMinung fa nih celh ding a si lo ee, Ruak um loin a nunnak aliammi hna cu an vui hna. Tamu pengah ralhrang kawlralkap hna nih minung pali hna cu an kahthah hna. Thilsining cu hitihin a si. Aliamcia nizan tihni July ni 10 zan suimilam pakua le cheu in pahra karlak ah ralhrang kawlralkap hna nih Tamu pengah minung pali an kahthah hna.\nCu an thahmi hna cu ruak um loin vuinak an tuah tiah an langhter. Zalenphai khuami minung paruk hna cu khualei panh in an tlun lio, Mintha hlei an phak ah ralhrang kawlralkap an kah hna i, a hmuncia ah minung pahnih an nunnak liam. Hliam a tuarmi minung pathum hna cu an tlaih hna i, cu chungah minung pahnih an nunnak aliam tthan.\nRalhrang kawlralkap hna nih an kahthahmi hna cu Ngam Chin Pao kum 23 le Pao Gin Mang kum 18, cun Mang Gao Hao kum 17 le Do Kho Lei kum 16 hna an si. Chin mino minung paruk chungah minung pakhat cu vantthat ah a zaam manh tiah an langhter. Minung pakhat cu a paw ah an kah i, nizan ah khan an tlunter tiah an chim. Tutan ah ralhrang nih an kahthahmi hna hi Kuki-Chin an si tiah an chim.\nAbiapi Taktak Mi Hakha Thawngpang: COVID-19 Caan Chung Hakha Rual-U Thlaanhmun Man an Thumh. Nihin zinglei ah Hakha Rual-U le Hakha Township Public Healthcare & IDPs Management Committee (HTPH & IDPsMC) an i tong i a tanglei bantuk in biachahnak an ngei. Biachahnak: (1) Covid-19 zawtnak pulrai a kan den chung vialte Hakha Rual U thlan ah ruakfimmi chungkhar cu thlan man ah Ks. 200,000/- lawng lak a si cang lai.


KHAH THAWNGPANG TTHA AN THANH TTHAN CANG, MIPI BIA AN CHAH CANG – The Chinlung Post\nAugust 19, 2021 admin Kawlram 0\nNUG nih thaizing August ni 20 in an thok cang lai. Mipi he i pehtlaihnak tthawng le cak in a kal khawhnak dingah NUG nih Radio hmangin biachimnak tuah an timh i, thaizing in an thok cang lai. Thaizing hi zohchunnak an tuah lai tiah thanhnak an tuah. NUG nih timhlamhnak an ngeihmi Radio program hi thaizing zingka suimilam pariat in an thok lai.\nCun zanlei suimilam pariat ah voikhat suimilam cheu chung an tuah lai. Hi an chimmi ngeih khawhnak cu short wave meter 16/Megahertz 17.71 in ngeih khawh asi lai tiah an chim. Tutan thil hi zohchunnak a si bantukin region le state ah arak ngaimi hna nih a that le that lo audio record rak tuah ulaw rak kan kua te uh tiah NUG nih mipi sin ah nawlpatnak zong a tuah.\nNifatin zingka suimilam pariat le zanlei suimilam pariat ah suimilam cheu veve thawngchimnak an tuah lai i, Radio hi 10 digital radio hman asi ahcun an chimmi a tlaih khawh dih lai tiah an langhter chih. Hi konghe pehtlaiin NUG mipi sin ah biacahnak an tuah tthan rih mi cu inn kip vialte hna nih rak i ngeih cio uh tiah biacahnak an chim chap.\nRelchih Thawngpang dang: Australia Citizenship Kongah Thawngtha Taktak Asi.Rak Share Cio Ve Uh. Chin Miphun nih ID ngeih lo ruangah Citizenship soknak ah kum sau nawn a hren mi hna mincazin (Thawngkhat ) leng cu tuchunah Department of Home Affairs sinah tlamtling tein kan pek cang hna. Sanetor Dean Smith nih Chin ram ah Birth Certificate kan hman lo nak, kan ngeih khawh lo nak le UNHCR nih ralzam in apom mihna cu Australia Cozah nih ID hal lo dingin caan sau nawn a kan zuam piakmi cu Bawipa thawngin a tlamtling cang.


Ralhrangbu Le KNU I Kahdohnak Ah Ralhrang Athimi Zat Fiangtein Langhter Asi Cang – Chin World News Evening\nRalhrangbu Le KNU I Kahdohnak Ah Ralhrang Athimi Zat Fiangtein Langhter Asi Cang. KNU hmunhma ah a luancia mi August thlakhat chung ralhrang he i kahnak ah ralhrang lei in 166 an thi tiah KNU September 2 ah an thanh. KNU hmunhma a simi Dutathu pengkomh Brigade 1,Tawbgngu Brigade pengkomh 2,Ngianlaypin pengkomh Brigade 3,Mutaw pengkomh Brigade 5 le Dupalazia pengkomh Brigade 6 ah rallei cawlcanghnak ruangah i kahnak a chuah hi a si.\nKNLA,KNDO le ralhrang i kahnak voi 210 leng a si i cu chubgah Brigade 5 hmunhma ah voi 180 leng a si. Hi i kahnak ah ralhrang lei in 166 an thi i 101 hlian an si,ralhrang kut in mipi 3 an nunnak a liam tiah KNU nih an thanh. Mah thawngpang hi tuzing bak ah an thanh mi asi i mipi sinah share cio hna usih! The chin post\nThawngdang Chin ramkulh, Palatwah peng Sami ah ralhrang phu hna nih lam an phih caah eidin ngeilo in kan um cang lai tiah khuami hna nih an chim. Sami khua ahhin minung 50000 hrawng an um, ralhrang phu kar le AA kar kahdohnak ruangah ralzaam dirhmun in riahbuk ah a ummi minung 5000 hrawng an umnak khua zong a si.\nSami khua nih hin zeilei poh ah Matupi hi kan i bochan hna, atu Mindat ah kahdohnak a chuah caah , Pakokko-Mindat-Matupi lam cu hman a ngah lo. Pakokko- Gangaw-Razua lei kal a ngah rih ko. Atu ah lam phih a si caah eidin herhhai an dih cang lai, phaisa um zongah cawk ding a um lai lo” tiah Sami khuami pakhat nih a chim.A luancia August thla in Sami lei kalnak lam hna cu an phih hi a si.\nFacang tunkhat ah 35000 in cawk tawn mi cu 70000 hmanh in cawkkhawh a si lo, datsii liter pakhat ah 1000 in cawk tawn mi a tu ah 3500 a si cang, cu zong cu caan tlawmpal cun a dih ding an si cang.Ralzaam dirhmun in riahbuk ummi hna cu WFP nih bawmhnak an pek hna caah atu tiang cu an tlam tling rih” tiah khuami pakhat nih a chim. Sami khua cu Palatwah peng he meng 39 a hlat nak hmun a si, cu ka lam cu ralhrang phu hna nih gate chia in umkal an phih caah ,meng tamtuk a hlat nak Pakokko-Mindat-Matupi -Sami lam in an um kal na in, a tu ah cun cu an hman mi lam zong in cun umkal a har cang tiah theih a si.


R.I.P : Palik Ṭih Ruang Ah A Zaam I A Zam Lio Ah A Thi – Onlinenungak\nR.I.P : Palik Ṭih Ruang Ah A Zaam I A Zam Lio Ah A Thi\nCambodia patung kum 58 mi Neou Dara cu palik a ṭih tuk hna i a zam lio ah a thi tiah thawngtheih a si.Yeang Thmey khuate i a um mi a si i October 5, 2020 chun ah a hawi le pawl he phaisa thap in phe an i kah. (gambling).\nPaisa thap i phe i kah cu Cozah nih khap mi le duh lo mi a si ruang ah, a thli tein an i kah tawn. cuticun ruahlo pi in an khuachung ah palik pawl an rak lut i phe ai kah mi pawl tleihding in an rak check hna.\nCu thawngpang an theih bak cun cuti phe ai kah mi vialte cu an tih tuk i an zam dih hna ti a si. Neou Dara zong cu palik a tih tuk ruang hna ah a zam ve. Meters 50 hrawng a zam hnu ah a tlu i a thaw a dih.\nPalik pawl nih cun an van zuan hnawh i Sing Health Center ah an phurh, asinain zanlei nazi 4:00pm ah sibawi pawl nih cun heart attack in a thi tiah an chim.\nCozah lei nih phe ai kah mi pawl cu chimhhrin kan duh hna ruang ah kan tleih mi hna a si. hremnak le thawngtlak nak cu a si loh an ti. Neou Dara i a ruak cu a chung le sin ah an ap i cuticun ruak cu an vui.


Ram Chungah Biatak Te Au Khuan Hi Santlaihnak A Ngei Loh – Onlinenungak\nRam Chungah Biatak Te Au Khuan Hi Santlaihnak A Ngei Loh\nRamchung lei ah an au pah.Adeu an si. Mipi nih an mit in an hmuh hna. Raap motor phun in an va ngalh hna i an au thluahmah.Suh Ci kan dirpi ti phun.Raap uknak kan duh lo ti phun in ralṭha tak in an au ngam. Tunai DVB live a zoh manhmi nih nan hmuh lai.Kanmah Laimi zong nih siaherhnak he live an thlah ve. Raap nih uknak a lak cang hnu ah ramchung i au le khuan hi ṭhawn a si lo.Sullam ngei tu in mi zapi he ifun khawh thiam a herh.Teraap nih an duhmi cu aana kan lak chung an timi kha “Coup” ah icang seh ti an duh.Coup a si lonak dingah mipi fim taktak a herh. Raap chan tawiter a hau.Emotion in duh paoh in ca ṭial hlah uh. Milai mifim upatmi pipi pawl.Kan ram zawn nan ruah tak cun lungfim tein cuanhthiam a herh lai.\nAnna ting “Coup” biafang kong ah Laikhal nan buai.Azei lutaw hngal loin a buaimi zong cu nan um. Ruahdamh in a chuahpimi zong cu nan um. UNSC Press Release cu “Resolution” a si rih lo a ti zong cu nan um.Mah biafang ruangah Chin ramkhel “buu” pakhat a simi hna tharthak bang a duahtu milai vei pipi zong cu nan um. Nih hi nan chuak kho tuk.”Russia le China” ruangah ti hrawnghrang khin, Kawi Pialsual Hmasatawn nih a chuahpimi kha nan char colh i si lai. “State of Emergency” timi biafang khi NLD nih an duh lonak ding a ruang um ve lai. Nain, tuak huaha lo khin an hman ko lai cu.Technical term taktak ngai khin a tuak an um theng lai lo. Dr Myo Nyunt belte kha ai ralring ngai ti awk si. A hramthawk tein.”State of Emergency” timi biafang NLD nih an cohlan si cun, 2020 thimnak i an MP vialte khi hnon an si cang tiah kan pom ti he aa lo lai. “Ralkap nih UEC an dirh ṭhan dingmi kan pom lo. NLD an rak dirhmi EUC kha dotla a si. 2020 thimnak ningin cozah kan ser lai” ti in NLD nih itlaih an duh. Tikah “aana ting” tiah fak deuh in biafang an hmanmi khi zoh dawh deuh a lo.Cucu NLD nih ai chan tertur tawnmi a si. 1990 lio zong kha si ko.Cucu a va si khawh cun ṭha tuk hnga teh. A si kho ti lai maw, ti khi tuak hau.\nRalkap nih uknak a lak cang hnu cun, cucu a si kho ti lai lo. Thairam zong ah cuti cun a si tawn lengmang, an ti.Mah cucu theih herh bikmi a si.A si kho ti lo dingmi ah ichan tertur, a lam kawl fawn lo, au sawh, khuan sawh, ralkap va volhpamh sawh khan zeihmanh aphi a chuak lo. Ralkap uknak a sauhter deuh chinchinnak tu a chuak tawn.Thi a linh lio ah mi a tuktu lih bia tam tak a chuak ṭheo. US nih Kawlram a lak lai, tbk hrawnghrang 88 liote khan. A si kho lo dingmi seihkuyin cung i va buai leennak cun “crisis” tu kha lungdai le fimkan in ahri phoihzia thiam tu a herh deuh. Ramchung lei phungthiam cheukhat nih an phanmi cu tutan ralkap uknak an lakmi hi “coup” taktak ah aa cang te sual lai, ti khi si. “Coup” taktak i aa can si cun, ralkap nih an huam chung Kawlram cu an uk lai tinak si cu.Cucu, kan duh lo, nan duh lo si cun, anmah ralkap nih “State of Emergency” an timi kha “elaw” ti an hau. Cu zong cu ho nih “elaw”, “Amen” an ti lo. UNSC zong nih a ti lo. CNLD zong nih an ti lo. Cu zong cu kan duh lo an ti ko cu. Kei nih ka ṭialmi cu aphi kawlnak kha a si.\nRalkap nih uknak a lak ko cang hnu cun, “State of Emergency” an ti pek “Coup” an ti pek ah ia khat kan ti lai. Asi, ai khat kho ko.Nain, ai khat thlu kho lo. State of Emergency nihcun caan rikhiah a ngei. Cu tiang ifian ko ahcun, mah le duhmi khi ithim ding a si.Zeiti hmanh in kan cohlang lo tiah cun, KNU lei hrawnghrang, ralkap neilo Kachin phu pakhat hrawnghrang phun khan “Statement” chuah. ‘Chinland cu Kawlram in kan chuak” ti ko ngat uh.Chinram ah meithal he kan ramri va congh dih, ralkap va ṭhawl dih ding khi nan si ko. Hodah ai thawh lai? Hohmanh nan ithawh ngam fawn lai loh. Khuazei maw ram daw bik phun in ikehkuaiter tuk a herh lo.KNU le Kachin statement chuahtu pawl nihkhan tah an ram cu an ser taktak maw? Thlitu lak voih voih phun in statement hna chuah ding si lo cuh.Ralkap caanṭha laknak lam ah a cang ding lawngte. Credit: Salai C Alexander


Atulio Vulei Pi Nih Thindomh In Kan Cuanh Cio Mi Ukraine Le Russia Buainak Theihtlei – Chintanbo\nAtulio Vulei Pi Nih Thindomh In Kan Cuanh Cio Mi Ukraine Le Russia Buainak Theihtlei\nMarch 19, 2022 admin WORLD NEWS 0\nAtulio vulei pi nih thindomh in kan cuanh cio mi Ukraine le Russia ral hi an hramthok theihtlei tlawmpal in vun țial ka duh. USSR timi hlanlio Soviet Union rampi cu vulei cung angan cem, ațhawng cem asi ve tikah US he kum caan saupi an i ngiar (Cold War), an i phomh sual ahcun vulei ralpi 3 nak achuak lai i kan vuleipi hmanh vutcam ah an can ter lai ti in rak ruah mi an si.\nAsinain Soviet Union rampi cu 1991 in pupahlut țhim sawh bang akuai viar tikah ațhawnnak le a thazaang vialte zong azor dih viar colh. USSR an țhawnnak an hriamnam nganbik hi Ukraine ah khin tambik cu aum ti awk arak si. USSR rampi akuai in Ukraine ram zong cu amah tein ai uk mi ram ah avun i chuah țhan i anmah kut ah Russia (Nuclear Weapon) hriamnam hi 1600 leng arak um. Cucu Russia nih Ukraine kut in laak țhan aduh. Asinain Ukraine nih ape duh ve lo i cu kong ahcun vulei cung nih rak ceih pi an si i adonghnak ah Hungary ram khualipi Budapest khua ah December 05, 1994 ah hnatlaknak min rak thut asi. Cucu nihin tiang ahmun mi hnatlaaknak asi.\nAcung i ka țial cia bang in USSR kuai hnu in Ukraine ram ah ataangmi Russia hriamnam (Abik in Nuclear hriamnam) pawl cu Ukraine nih Russia kut ah ap ding asi tikah Ukraine nih hi hriamnam vialte hi Russia kut kan ap dih ahcun hmailei ah Russia nih hin kan mah tuknak lila ah ahmang hrimhrim lai lo timi biakamnak (Security Assurance) vulei mipi hmai ah atuah hmasa ahau tiah ati. Cucu mah lio Russia ramhruaitu Boris Yeltsin nih kan i kam lai ati caah Budapest khua ah hnatlaaknak min an rak thut. Mah minthutnak ah hin US President Bill Clinton, British Prime Minister John Major, Russia President Boris Yeltsin le Ukraine President Leonid Kuchma nih December 05, 1994 ah min an rak thut. Cu hnatlaknak ah biapi pahnih hna cu;\n1.Russia nih zei tik hmanh ah Ukraine ram tuk lo ding, atuk ahcun min athumi ram hna nih Ukraine dirkamh ding\n2.Ukraine nih Russia kut ah Nuclear hriamnam vialte ap dih in Ukraine ram cu vulei cung ah Nuclear Angei lomi Ram ( Nuclear Non-Proliferation Treaty -NPT) ah pom ding. Asinain tutan Russia nih an biakamnak vialte leet dih in Ukraine ram atuk tikah US le Britain nih an biakam ning tein an bomh hrimhrim ding kha asi ve. Asinain atu ahcun raltuk in va bomh loin Economic Sanction (Sipuaizi Phihnak) le Russia thil paoh lengchuak kho loin khamnak le Russia ramchung ah zei thil hmanh luh ter loin dan an tat ve.\nRal in i tuk ahcun Russia kut ah hin vuleicung ah Nuclear raltuknak ah anganbik hriamnam pawl an um tikah Nuclear ral atho kho. Cucu US le Europe ram pawl nih an hrial peng ve. Russia, US le Nato ram pawl hi – Direct Confrontation (Hmaitonh Raltuk) in an i phomh sual i Russia nih Nuclear ahman ahcun vulei cung minung cheu-nga-cheukhat kan thi dih kho ti asi. Vun porh pah ahcun vulei minung caan dongh tluk deng khin kan ciam dih ko hnga. Europe ram khi vutcam ah ai cang dih ngawt lai ti asi. Cucaah Vladimir Putin hi Nuclear ahman sual nak hnga lo, a pel tein an pel i ahman hlan ah a kehleng phelh dingin an timh deuhnak hi asi.\nNizan nai ah Ukraine president Zelenky cu Canada Parliament nih an sawm i bia achim. Canada ram hi Ukraine miphun 1.4 Million an umnak asi i vulei cung ah Russia ram dah ti lo ahcun Ukraine miphun a tambik an umnak ram cu Canada ah asi. Zelensky nih Ukraine ramcung ah vanlawng zuan lo ding (No Fly Zone) nawl chuah ding in ahalmi hna cu asi kho lai lo tiah an ruah. Aruang cu mah nawl chuahnak tiang va ser ahcun Russia he hmaitonh ral i tuk kha asi ko hnga tiah an ruah. Cun Russia vanlawng pawl hi Ukraine ram cung ah an zuang lem lo, alangpar deuh in Missile in avun kah hna khi asi ko caah Russia Missile pawl khamnak le hrawknak hriamnam tampi in Ukraine ah pek hna kha biapi deuh in an ruah.\nRussia nih ai ruahning in Ukraine atei lonak hi Ukraine miphun chung ah athlitein Russia ațanpitu pawl, abik in mirum, mi hnawmtam (Corrupted Oligarchs) pawl khi mipi nih an rak fih tuk cang hna caah asi. Cucaah Russia kut ah Ukraine van um țhan ding an tuak kho hrim ti lo. Ukraine mipi zong Democracy le zalonak thawtnam an vun tep cuahmah ve cang.\nCommunist kut tang in Democracy zalonnak lei ah an vun i sersiam cio hnik lio caan asi. 1921 ah Soviet Union ram an rak ser ți cang i kum 70 chung Communist uknak an rak i hrawm ți bal cang. Cu chung ah ram cu sifaak bik, hnawm pon ram ah ai chuah. Kawlram zong kum 70 ralkap nih akan uk, hnawmpon ram ah kan i chuah ve. Ralkap uknak tang ah kum sautuk kan um chung ah mifir, mi hnawmtam an karh, thilri le ram lawng rawk loin minung thinlung arawk dih, cu vialte hnawmpon pi cu fawi le bai ah thianh awk ațha rih lo dirhmun kan phan.\n2010 hnu in Democracy le mipi zalonnak thawtnam kan vun tep cuahmah ve lio ah ralkap nih uknak hramhram in an kan chuh țhan. Cucu mipi nih kan duh hrimhrim ve ti lo caah kan sining paoh in duh loin kan i chang dih.\nZelensky cu aralțhatnak, mipi caah nun thaap in adir ngamnak le democracy zalonak adirkamhnak cung ah Canada cozah nih “Democracy le Zalonnak Champion” na si an ti i House of Commons MPs zapi nih dir piak in thangțhatnak an pek. Kan ram le mipi caah nun thaap in Kawl ralhrang adoh cuahmah mi hna hi mipi nih dirkamh ve ko hna usih. Catial Tu Victor Khen Sang\nKalay Thlanglei ah Kahdohnak fahtuk ruang ah CDF KKG Ralkap Pakhat A Nunnak Liam\nKlaymyo in meng 20 hrawng a tlat nak ah SAC Ralkap nih cun hriamngan in an kah tuk hna ruangah khuami cu


Chin State Halkha khuapi Le Muithla Khua Ah Siter Hlah U: Salai Biak – Chin World News Evening\nChin State Halkha khuapi cu Muithla khua le Khuachia khua ah canter sual hlah u. Khuapi sinak meifar hna hi duhsah duahmah in ai thial khomi asi. Haak kauh tuk ruang ko ah hin Khuachia khua le Muithla khua hi an i sem ko rua hih! Vulei cung cuan tuah u sih.\nMuithla Khua“Ghost Cities” hna kong hi nan thei bal maw? Tuluk (China) ram ah muithla khua tampi an um. Mithla khua hna anti mi ah hin muithla taktak cu an um men lai lo. “Ghost cities” an tinak sullam cu minung a um ding um lo in inn sang inn dawh tawr le cheng an sak nain, mi nih an um bak lo nak khua pawl an si.\nChina ram ah 2010-2017 kar ah khua pi tampi kiangkap ah mah tihin khua an samh i an rak dirh. Mirum le cozah lutlai lei hna cheukhat kut in hi khua pawl cu an rak sak. Asi nain, a policy le phungphai ruang ah maw si? Zei ko ah dik, a cawtu an um ti lo. Khuapi khua ropui asi lai an timi hna zong kum caan tawite chung ah muithla khua ah an i cang ai!\nChina ah ghost city a ngan em em mi lawngte 30 leng hi a kai. Halkha khua ngaw ghost city hi cu a tam tuk lehpek.\nYunan peng Kuming khua pawng i Chenggong District hi China i a ngan bikmi Ghost city a si. 178 Square miles leng kai a kau in Town plan an tuah. $millions tamlak dih in airport hna an tuah, shopping mall hna an ser. Nain a um duhtu an tlawm tuk. Mah hna ruang ah hin Ghost city an i sem tihi thiamsang hna nih an ruah..1. Communist cozah policy ruang ah 2. Mirum hna le cozah lei pehtlai hna haak kauh tuk ruang an 3. Phaisa an zoh, minung nuning (Social life) an tuak lo ruang ah..\nMirum le cozah he pehtlai (bawi chung hna) nih vulei vialte kha an cawk. Kaah ta tiah an hui dih. Nain, Muithla khua tu ah an can ter. An khuapi dawhdawh sinak ding tu kha a tlau. Muithlakhua hmanh si lo, khuachia khua ah ai chuah ding tam dawh a si.


Lian, Author at THE CHIN EXPRESS | Page 243 of 245\nLian - August 16, 2019\nPyin Oo Lwin: Kawl Ralkap le tlangcung hriamtlai bu Northern Alliance i kahnak nih a tlawmbik minung 14 paoh a thah cang hna. Northern Alliance chungtel Ta'ang Miphun Luatnak Ralkap (TNLA), Rakhine Ralkap (AA) le...\nLian - August 15, 2019\nRakhine Ralkap (AA) le a ṭanhawi tlangcung miphun hriamtlai bu 'northern alliance' nih tu zingka ah Pyin Oo Lwin khua um Kawl Ralkap tinṭan kainak sianginn Defense Service Technological Academy (DSTA) an kah. Mi sawhsawh...\nRuahpi fak tuk a sur ruangah Mindat-Matupi mawttaw lam leimin nih a phih\nLian - August 12, 2019\nFurpi ruah fak tuk a sur ruangah zahan zaanlei ah Mindat-Matupi mawttaw lam meng tung 42 le 48 kar hmun 6 ah vawlei a cim i mawttaw kalnak a phih. Pengkulh lam zohkhenhnak zung nih...\nIndianapolis ah minung 7 meithal kah an tong\nUS Chinmi tampi kan umnak Indianapolis khuapi ah minung 7 meithal kah an tong. Zarhpini zaan in Nikhatni deilei tiang suimilaam 6 chungah hi zat minung kah an tong. "Crown Hill Thlanmual thlang, Udell Street...\nMalaysia ah mifir nih ATM seh 3 an baoh i RM300,000 an fir\nMifir nih bank tangka chuahnak seh ATM 3 an baoh i RM300,000 an fir. ATM cu Tanjung Malim khua i Haji Mustafa Raja Kamala lamkam ah a ummi an si. Muallim peng palek bawizik...\nLian - August 11, 2019\nFurpi ruah fak tukin a sur ruangah Mottama khua ah fak tukin vawlei a min i khuaci an mui. Mon state ah leimin in minung 52 an thi cang, tiah state cozah rianttuan nih...


Siangbawi note pakhat kong | Radio Veritas Asia\nSiangbawi note pakhat kong\nVawleipi raltuknak avoi hnihnak ah minung tampi nunnak a khamtu Siangbawi note pakhat cu duhpat awktlak pakhat asi tiah thanhnak\nCatholic Bupi ah mithiangmi pakhat i cawisannak caah step (4) a herh.\n1. Pathian i sal a si tiah thanhnak (the Servant of God)\n2. Duhpat tlak asi thiah thanhnak (the Venerable)\n3. A thiangmi asi tiah thanhnak (Blessed)\n4. Mithiang asi tiah thanhnak (Saint) hna an si.\nA rauhhlan teah duhpat awk a tlakmi asi tiah thanh asi mi Tlangbawi note pakhat cu (Bernard of the Mother of Beautiful) asi. Amah cu vawleipi ral avoi (2) nak ah daitein an umko buin ral‘that mi hna cazin chung i minkhumh asimi chungah aa telmi pakhat a si ve. A thihcaan ah amah cu kum (38) lawng asi i Poland ram ah a thi. Amah cu “Bawipa i Hma – the Passion) phu i tlangbawi pakhat a si. Vawlei ral (2) nak caanlio ah amah cu Poland ram ah daiziar tein a ummi asi. Amah cu mithiang pakhat i cawisan awkah amah kongkau hlathlaitu an phu i rianlatu Fr. Cristiano Massiomo Parisi nih a khawmhmi lak chungin cu tlangbawi cu vawlei ralpi (2) nak caanlio ah bom, kuan khenhmi, inn hna lakah a nung rihmi hna kha tuhmui, hmuizum le kala tuhmui hmanglo in a kutzung he a rawkmi thilhna lakah a kawltu asi. A thimi pawl zong kha Khrihfa phungning tein a rak vui. Thilo in thliamhma he a nung rih mi hna cu amah nih a put i sizung ah a rak kuat. Culawng siloin, a umnak siangbawi inn pawng i siinn hna bomphuak a si tik zongah amah i siangbawi inn kha sizungah a ser i mizaw pawl kha a kilven a zohkhen i a thlopbawl hna.\nAmah cu thlarau lei he pehtlaimi ca tampi tialtu zong asi. Thlarau lei he pehtlaimi ca kan ti tiakah cauk chahchah tampi a tial tinak siloin nifate ca i thlarau lei ruahnak tha a lung chung ah a chuak tikah catlap/hnah cungah a tial i a chiah theo. Cu cahnah pawl cu Missa raithawinak biaktheng tangah a chiah tawn. A chiahmi cahnah hna cu a hmumi zumtu pakhatkhat nih an lak i an khumh tawn. Khuaruahhar pakhat asimi cu, cu ni ca i a `tialmi ca cu a hmutu caah amah ca timh in tialmi bantuk asi theo an ti. Amah a nunlio zongah anmah phu chungin mithiang pakhat ah a cangmi (St. Gabriel of Our Lady of Sorrow) he a lawh tiah an chim.\nAmah cu mino pawl zohkhentu mithiang pakhat asi. St. Gabriel siseh, amah siseh duhpat awktlak minung an si tiah an chim. An pahnih in upat awk tlak an si i mi nunnem le ziaza tha ngeimi an si. Hi pahnih hna cu hmunkhat i a ummi phu hna chung i a biapibik mi a si. Hi fimthiam thuhpuanh hna cu zumhnak, ruahchanhnak le dawtnak hna kha tha a thawnter.


Tu lio Chinram chung cawlcanghnak cu lung hmui tak an si – The Cherry Par\nTu lio Chinram chung cawlcanghnak cu lung hmui tak an si\nTu lio Chinram chung cawlcanghnak cu lung hmui tak an si. Khua kip ralkap duhlonak an langhter ning zoh tikah, atu bantuk nakin mipi iṭhangh phawknak a um theng ti lai lo. Biaknaklei hruaitu pastor te hrimhrim uar an um kho tuk.\nAtu bantuk caan ah hriamtlai nih uknak chut ve hna sehlaw a ṭha hnga maw? Mah hihi ruah ngai hau a si. Lak kho dirhmun si cun a ṭha tuk hnga teh. Tu lio nak chance ṭha cu um ti lai lo.\nChinram chungah Kawl raap buk, buk zeizat dah an um ti theih an hau hnga. Chin hmaisuang ralkap pa zeizat dah an um ve ti zong theih hau hnga. Serious deuh in khuatuaktaantu le Gen Z pawl ruahnak aa dan lo a biapi men lai. Lai ralkap nih milu thazaang in Chinram chung hmun khuar Kawl raap an zat lo kho men. Cucaah Lai ralkap le Gen Z cu dirṭi ding an si. Chin miphun vialte dirṭi caan a si. Kawl raap buk bomb in va puah hnawh cu sual si loin ho paoh nih kan pom cio. Raap a tomtom in hloh khawh si sehlaw, Chin ralkap nih Chinram uknak innpi an lak khawh ahcun, Cuti “The State of Chinland” Zalennak thawng an thanh khawh ahcun zei tluk in dah Chin miphun vialte kan lung aa nuamh hnga.\nVawlei zong nih ram ngei miphun tiah an von kan theih cang lai. Pathian nih a kan pekmi ram ah mahte dir khawhnak ni khua a ceu vuaimai ko hnga. Cu bantuk dirhmun le na chunmang a tlin khawhnak dingah keyboard fighters pawl kan iralrin deuh ah ṭha men lai. Pumpak nih an Facebook i an itarmi kong ah soisel bak hna hlah u law ṭha. Lung ihmuh thiam lonak phun nih dothlennak thazaang a zorter sual khawh men.\nTi zut lo bakin cawl lawlaw hna usih ti nan duh ahcun, CNF/CNA kha sual va phawt caan si lo. A forh tu in forh caan an si deuh men lai. “Pasal, ka biakam le ka tlah ṭem” ti in miphun caah a rak dir ngammi an si. Ram le miphun caah nunnak thap in Kawl ralkap uknak kan doh lai aa rak itimi an si. 1947 Panglong Agreement ah hlen kan rak tong cang. Tutan ah Chinram lak khawh ṭhan a si ahcun, Kawl he biakamnak cu, mipi tam deuh nih an duh ko ahcun, a thar in ser khawh si cang lai. Credit: Salai C Alexander\n← Kawl Ralkap Nih Operation An Tuahmi Hi Hriamtlai Phu Ca Zong Tihnung Tuk A Si\nBreaking News: Hakha Penguk Zung riantuan pawl zung kai dih ding fial an si nain, kai an i tim lo →


AN LUNG DONGH NAK LE RUAHCHANNAK AN NGEIH LONAK NUG NIH A PHUAN – The Chinlung Post\nAN LUNG DONGH NAK LE RUAHCHANNAK AN NGEIH LONAK NUG NIH A PHUAN\nNUG cozah cu ASEAN cungah a lungdong ruangmang cang. ASEAN cung ah cun ruahchannak kan ngei ti lo tiah NUG ramdang lei vuanci a pahnih nak nih a chim. ASEAN nih hin NUG he bia I chonh biaknak tuah lo in ralhrang kawl ralkap lei he lawng an I chawnh biak caah an tuah sermi zei rian cung hmanh ah ruahchan nak kan ngei ti lo tiah NUG cozah ramdang lei vuanci a pahnih nak a si mi U Moe Zaw Oo nih June thla ni 4 ah a chim.\nASEAN ram chung hmanh ah Kawlram konghe pehtlai in hmuh ning in khuaruah nak an I dan hna caah Kawlram konghe pehtlai in Special Embassador thim ding cu a tu tiang an thim kho rih lo tiah a chim chap. Kawlram kong ah ASEAN nih hin biatak tein khua ruah I, thatnak ding caah zuam piak si lo in a phungmen in rian an tuan mi a si ko tiah chim khawh a si tiah vuanci nih cun a chim.\nHi konghe pehtlaiin A luancia mi April thla ah an rak tuah mi meeting lio ah Kawlram konghe pehtlai in biachah or hnatlaknak phun nga an rak tuah. Asinain hnatlaknak biachahnak an tuahmi zong Ralhrang Kawl ralkap lei nih zeihmanh an zul lo tiah theih asi. Ralhrang kawlralkap cozah konghe pehtlaiin a cunglei bantuk ASEAN cungah an lung adonghnak or ruahchanak an ngeih tilonak an langhter hi a si.\nThawngpang Dang:Ralhrang kawlralkap nih Chinmi minung pasarih hna cu tukdohnak hmun ah ralsar an tarh hna. Mindat CDF le ralhrang kawlralkap i kahnak ah ralhrang kawlralkap nih an tlaihmi minung pasarih hna cu ralsar ah an tarh i, an himnak dingah an i khamnak tiah theih asi. Hi konghe pehtlaiin thawng thanh nak an tuahmi cu a tanglei bantuk in a si.\nTuni June thla ni 5 zinglei ah Mindat peng May Lay Kung khua ah ralhrang kawl ralkap le Mindat CDF i kahnak ah a chuak. Tuzing i kahnak ah ralhrang kawlral hna nih an tlaihmi minung pasarih hna cu hmai ah an chiah hna i, ralsaar ah an tarh hna i, an i khamnak ah an hman hna tiah Mindat CDF lei in tuanvo ngeitu pakhat nih Mizzima thawngzamh nak a chim.\nHi konghe pehtlaiin an langhter chih rihmi cu nizan zongah i kahdohnak a um. May Lay Kung khua in Shwe Aung Tha lei ah ralhrang kawl ralkap pawl cu kal an i timh caah CDF lei nih kan doh hna. Vanchiat ah ruah a sur I meithal pawl kan puah kho lo. Tuzing zong ah I kahnak a um I cu ahcun May Lay Kung khuami minung 7 hna cu ralhrang kawl ralkap lei nih an tlaih hna i, I kham nak ding caah an hman hna tiah a chim.\nHti Lin le Kyaut Thuh khua karlak ah a um mi Shwe Aung Tha khua ah ralhrang kawl ralkap lei nih ralkap thaazaang minung 80 chap ding in zahan June ni 4 ah May Lay Kung khua in an vun I thawh I cu ahcun CDF lei nih kan bawh hna an kan kah hna. ralhrang kawlral Ralkap lei nih hriamnam ngan RPG an hman caah I kahdoh nak cu a fak ngai I PDF lei in minung 3 an thi thiah theih asi.\nAPOI BAK. TUNI CDF LE RALHRANG I KAHNAK AH RALHRANG THILTUAH CU\nSENTHANG PENG KHUA 7 IN MINUNG THONG 6 HRAWNG AN ZAAM HNA


Mipi Ka Khamh Hna A Tinak Ah Thi Lak In Kahmi Hero Zin Min Htet – Chin World News Evening\nMarch 8, 2021 Salai Van Myanmar News\nMipi nun ka khamh hna a ti nak ah amah tu thi lak in an kahmi Hero Zin Min Htet (Kachin) Nihin Kachin ram Myitkyina ah ralkap nih mipi sandahpiahmi an kah hna. Pahnih an thi a dang 4 leng hma an pu. Nihin kah that a tongmi pahnih lakah pakhat cu mino te kum 23 Zin Min Htet a si. Zin Min Htet cu chuahpi unau 3 lakah a hniang bik a si.\nCun fapa fangkhat ngeihchun mi a si fawn. Dawr ah rian a tuan i hringtu a nu a cawmmi pa fel hawikom ca zongah mitha a si. Nihin sandah an piahnak ah palik le ralkap nih mipi cu an kah hna. Cu ti mipi kah an ton lio ah cun Zin MinHtet nih mipi ka kham hna a ti nak ah amah tu cu a lu ah an kah i a thih hi a si. Saya Tluang Ceu Thang\nRelchih: Social punishment hi ram thanchonak a dawntu ram a hrawktu “corruption” dohnak hriamnam a si bantuk in Tulio caan ah “social punishment” kemh chih zong hi a biapi ko. Ram le miphun caah ka ttuan ve lai tiah aa pumpe balmi vialte tulio bantuk caan ah daite in a um i, aa thupmi vialte kha rak iching chiah hna ulaw, Federal Democracy kan hmuh tuk zong ah ithup thai te hna seh!\nTulio bantuk caan ah Mipi lei ttang loin, Ralkap, terrorist lei a ttangmi hruaitu paoh kha, rak iching chiah u! An techin fapar chan tiang miphun zuartu ah chiah leng awk an si lai. Abik in Ralkap Terrorist lei a ttangmi paoh hi, mi zei an si fiang deuh in Mipi nih kan theih khawhnak hnga, phozar ko hna u! Cu lo ahcun hmailei ah tthutdan tthatha, ram dawtu savo kha, anmah nih an tingco sual lai.\nChap: CDM a tuahmi lak ah a thli tein um in CDM upa hna an khuakhanmi le an thil tuahmi thli tein police le Ralkap sinah report a tuahmi spy an um lengmang. Mahbantuk minung hrim kha zoh sawhsawh awk an ttha lo. Laimi/ Chinmi hrimhrim nih Ralkap caah spy ttuan le miphun hawi fahnak pek kha ithim ding a si lo. By Zasang Cinzah\nShare cio hna usih Thantlang kongah thawngpang dik lo a chuak


Cristiano Ronaldo Nih Ventilator Panga A Hlut Hna Lai – Chin 11 News\nCristiano Ronaldo Nih Ventilator Panga A Hlut Hna Lai\nCristiano Ronaldo hi cu mipi nih uar lo awk le thapek loawk a rak tha ve hrim lo hme hi a tuahser nak tete zoh tikah midang caah zawnruah nak a ngeituk hringhran. Cristiano Ronaldo nih cun an khua ah coronavirus dohnak ding caah tiin ventilator panga a hlut hna lai tiah thawngzamh nih an langhter.\nMedeira khua ah a chuak mi Portugauese football star minthang Cristiano Ronaldo le a agent Jorge Mendes nih cun Regional Health Service Of Madeira sinah ventilator panga hi an pek cang hna lai tiah Lusa News Agency nih cun a langhter. “Health Service of the Autonumous Region of Madeira (SESARAM) nih an langhter ve ning ah cun COVID-19 dohnak le mizaw pawl thlupbul nak ah tiin C. Ronaldo le a agent a si mi Jorge Mendes sin in ventilator panga kan hmuh cang” tiah SESARAM nih cun an langhter ve cang.\nHi ventilator panga C. Ronaldo te nih an hlut mi hi C.Ronaldo te khua nih an hmuh cang a si ah cun an khuachung ah ventilator 99 a um cang lai tiah zong an langhter chih. Cun kan hnuzarh chung ah khan C.Ronaldo nih hin Santo Antonia Hospital ah ICU siamnak ah tiin tangka thazaang in siseh, thildang hmanrua a herh mi zong tamngai a rak bawmh cang hna caah ICU zong tlamtling tein an lim khawh cang tiah an langhter. Portugal ramchung ah hin COVID-19 in a zaw mi hna hi minung 6,170 an sicang i a thi mi hi 100 an leng cang tiah zong an chim.


Lai Tlang Peng Uk Zung Rian Ttuan Hna Cu Thai Zing Thawk In An Pu Le Nih Zungkai Ding In An Fial Cang Hna. – Chintanbo\nKawl ralkap uk kan duh lonak langhternak caah duhlonak Sandah a piak ve mi Hakha Penguk Zung riantuan hna cu an pu le nih 2021 February 10 zaanlei sang ah an auh hna i, “Zung nan kai lai,” tiah an ti hna nain zungkai an i tim rih lo tiah theih a si.Cozah lei rianngei tu hna nih tuzaan an auh hna nak kong he pehtlai in rianngei tu min langhter duh lo pakhat nih, “2021 February 8 lio ahkhan Civil Disobedience Movement tuah ding in mizapi sin ah thanh dih cio a si.\nKeimah zong hi CDM tuah ding an ti ca ah kha ni kha ka rak kai lo, inn ah ka um.Cun, midang keimah sin i a tuan mi hna zong hi CDM tuah ding ka hrihhawh hna fawn lo. Kha ni kha ka dam lo, ka lufah he aa tong ve. Ka naule ka chawnh hna tik ah nan kai maw ka ti hna i kan kai lo an ka ti ve. Kan kai lo tik ah kan pu ni an kan chawnh i rak ra ta uh an kan ti. Cozah riantuan kan si ca ah kan pu an kan auh mi cu zeidah a si hnga tiah ka va kal i zung a rak kai lomi hi kan dihlak ah minung 34 bak kan rak si.\nKan zung riantuan dihlak hi minung 280 leeng kan si. Nihin i lam kan zawhmi kong he kan pu le nih an kan auh i kan va kal tik ah, nan lungput, nan tuar ning kan in theihthiampiak hna.Asinain, atu lamzawh tiang nan tuah hi cu a luan deuh lo maw? Midang zung cu hmanthlak lawng an i post ko. Asinain, atu hi kan in ngaihthiam hna, thaizing zung rak kai uh an kan ti. Kanmah pumpak lei nih cun zungkai kan i tim lo,” tiah tuzaan i thawngfiannak a tuahnak hmun ah a chim.\nNihin i a voi linak Hakha khuapi chung lamzawhnak ah Cozah riantuan minung tampi an i tel i, hi chung ah Penguk Zung riantuan hna zong minung tampi an i tel ve.Sandah piak a dih le cangka in an auh hna i, atu bantuk in an pu le hmai zong ah biakhiahnak an tuah hi a si.


UN: Tu kum chungah Myanmar rammi 3.4 million rawl ei awk an ngei lai lo | The Chin Express\nUN: Tu kum chungah Myanmar rammi 3.4 million rawl ei awk an ngei lai lo\n“Tu kum chungah Myanmar rammi 3.4 million hrawng rawl ei awk an ngei lo kho,” tiah United Nations (UN) nih rawl ei awk ngei lo bawmhnak caah a dirhmi World Food Program (WFP) nih a thanh.\nAtu hi Myanmar ram cu rawl man tamtuk a kai cang i sifak caah cun a har chin lengmang cang. Thil chuahnak sehzung, dawr, construction, services, tbk pawl zong sipuaizi an tuah kho huaha ti hna lo. Minung million tampi rian ngei lo, tangka lut ngei loin an um cang hna. Bank zongah tangka chuah khawh asi ti lo.\nMyanmar um ramdang company pawl nih rianṭuan an ngol thluahmah caah minung tampi rian/tangka ngei loin an um.\nWFP nih, “Myanmar ram ah rawl cawk awk a tlawm chin thluahmah cang, rawl man zong a kai thluahmah, rian ngeilo an karh thluahmah i rawl cawknak ngei lo an karh thluahmah.\n“COVID-19 pulrai nih an ram sipuaizi fak tukin a hrawh fawn cang caah sifak santlai lo tampi rawl an har thluahmah cang.\n“Rawl a tlawm chin lengmang i ei awk ngei lo ding an tam tuk caah ramkip nih zuanhnawh cio an hau,” ati.\nMyanmar Chawlehnak Bu zong nih, “Ralkap nih uknak a fir hnu in thil ṭhitnak rianṭuan minung ting 2 leng rian/tangka an ngei ti lo,” tiah a thanh ve.\nRalkap nih uknak a fir hnu in, ramdang company tumtlang: Benetton, H&, tbk pawl nih Myanmar ah thil ṭhit an ngol.\nMah pinah, construction rianṭuan ting 4 hrawng rian an ngei ve ti lo, tiah Myanmar Chawlehnak Bu nih a thanh.\nYangon inn le lamsul sak liomi vialte an ngol dih cang. South Korea bawmhnak in sakmi Sethmuh Sang, Japan bawmhnak in sakmi Yangon-Thanlyin Hlei, Thilawa Special Sipuaizi Sang, tbk vialte zong an ngol dih.\nWPF nih, “Myanmar ungti sipuaizi zong February thla thokin 20% a tla cang. Yangon le Mandalay ramṭhen ah rawl man 4% a kai cang.\n“Myanmar rampumpi ah buaitlak in rawl man 3% a kai cang.\n“Kachin state i KIA le ralkap an i kahnak hmun Bhamo le Putao peng lebang cu rawl man vantawng bakah a kai, 35% a kai cang,” ati.\nBank rian an ṭuan khawh ti lo caah lungduh in tangka chuah khawh asi ti lo i tangka chuah awk zong tampi a um ti lo caah rawl man a kai chin lengmang lai, ati.\nHmasa thawngpangAustralia: Brisbane um Chinmi tlawmte nih CNA caah $40,000 deng (ting 400) bak an pek\nHnu thawngpangRalkap nih an tlaihmi nu cheukhat cu an chiattha an tuaipiak hna


Covid-19 ruangah Trump a mual pho. Barack Obama a holh ve cang. Abia chim cu a fak tak tak\nAmerican Politics cu COVID-19 ruangah a buai tak tak cang. A hnubik Polls ah Joe Biden nih President Trump a tei ngai. Natein mah hi cu zum ding si lo, Trump le Hillary ah khan Hillary nih a tei cik cek. Natein Electoral vote ah Trump nih a tei cik cek ve ko i President a si ko. Democrats le Republican nih USA cu economy ah a ttum tuk lai ti an phan caah fakpi in rian ttuan an nih tim. Natein Democrat hi an sual tuk caah rian thatein an ttuan ti kho tak tak lai maw ti hi mipi nih an zoh lio mi a si.\nThe Commander-in-chief nih Fox News’ Justice le Judge Jeanine he tonhnak a ngeihnak ah chawlehnak kalpi than ning cu ka chia le tha thleidannak in ka kal pi cang lai cu tiin a leh cang hna. Donald Trump nih nifatin in The White House COVID-19 briefing a ngei tawn mi cu nuam a ti ngai, suimilam 1 leng a hmang tawn. Donald Trump rian ttuan ti hawi tha Sen Lindsay Graham pawl hna zong fakpi in a phomh cang hna i, Covid-19 cu, COVID-19 tasks Force Dr Fauci maw Vice President Mike Pence kut ah zei poah hi chia cang ko an ti natein Trump nih a duh hrim hrim lo\nTUESDAY ah COVID-19 zawtnak in fakpi in a tuar ve mi Wisconsin ah presidential primaries & State Supreme Court seat election a um lai. Mipi nih vote an thlak lai. America nih nawl an ngai tung lo, Social distancing cu zei hman ah an rel lo. Social distancing nawl an ngai lo tuk caah atu dirhmun hi an phan mi a si. Barack Obama a um sawh sawh kho ti lo. Aho hman hi hramhram in mipi hna cu vote thlak ding in kan ti khawh lo, vote thlak cu an mah nawl a si.\nHim tein inn ah um an duh ah cun mail hmangin vote thlak ding a si ko. Vote hi mail hmangin chiar ding a si ko. Mah bantuk zawtnak ttih nung tuk mi ruangah mipi hna lengah chuah ah vote thlak in hramhram in ti ding an si lo. Mah bantuk caan lio ah Democracy a si ning hi kan mah duh duh in midang umding in kan ti ding a si lo a ti. Mail hmang ah vote thlak hi President Trump nih a duh lo ngai mi le a huat ngai mi pakhat a si caah Obama nih mah bantuk in a chim mi hi a si\nBe the first to comment on "Covid-19 ruangah Trump a mual pho. Barack Obama a holh ve cang. Abia chim cu a fak tak tak"


US Nih September Hlan Ah Malaysia Ralzam Hnamhnawh Deuh In A Lak Hna Lai – Chin Modern News\nNikum ah siseh, tukum hramthok ah 2019 chung i US ramthumnak ah a kal dingmi milu a zat kan rak langhter bal cang. A si nain, atu ah a thar in vun langhter chap ka duh than, nizaan ah cunglei in thawngthanhnak a um than caah.\nThawngpang ttha a si, US ramthumnak ah kal dingin pipeline chungah a ummi vialte caah cun ruahchannak a ngan chin lengmang ko. A hleice in, US kal dingah tiin RST a rak phi cangmi si hna seh, OPE/RSC le DHS (lahwahkah) tiang zong a rak phi cang ko nain minkhat sinak (fraud case) ruangah a rak itaapmi vialte hna kha US nih cohlan than dih dawhdang an si hna.\nAtu lio hi, minkhat sinak (fraud case) phung a rak buartu pawl hna cu RSC/OPE le DHS (Lahwahkah) hna nih konglam biahalnak (interview) an tuah than cuahmah hna lio a si. Atu ah, minkhat sinak (fraud case) in DHS (Lahwahkah) a phi than cangmi hna cu tu hnu thla 3 chungah thi cheknak tuah dingin IOM (medical department) nih an in kawh te hna lai tiah theihternak an tuah hna.\nCucaah, tukum (2019) hi US lei ralzam cohlangtu hna nih Malaysia ralzam thialkamnak cu hnamhnawh (Push) deuh in tuanvo lak dingah Malaysia IOM cu theihternak an hun tuah hi a si. Tukum (2019), September thla chung tiang hrimhrim ah Malaysia ralzam minung 3500 kalter dingin milu zat cu an hun langhter than.\nKum chiar tein kan zoh tikah, September thla hi US nih ralzam tam cem an lak caan le hnamhnawh ngai in ralzam thialkaamnak caah tuanvo an laak caan a si theu tawn. Mah minung 3500 kan timi chungah hin Chin ralzam chungin tam deuh cu an si te ko lai tiah ruahmi a si ko.\nNotes: Copy le Website in share a ngah lai lo. (Pumpak Timeline lawngin share ngah lai)


SAC He Rian Kan Ṭuanṭi Lai Tiah DKBA Nih Chim - News and Media\nSAC He Rian Kan Ṭuanṭi Lai Tiah DKBA Nih Chim\nSAC ralkap he hmunkhat ah a zungzal in rian kan ṭuanṭi lai tiah Democratic Karen Buddhist Army(DKBA) ralbawi zik nih nizan June 19 ah a chim. Remhdaih tonbiaruahnak ah a kaimi DKBA ralbawi zik, Saw Sa Ṭi le Min Aung Hlaing cu Naypyitaw ah an i ton lioah DKBA ralbawi zik nih a chim hi a si. DKBA ralbawi zik nih SAC ralkap he rian kan ṭuanṭi lai pin ah ṭhanchonak rian ṭuanṭi ding zong Min Aung Hlaing he an i ton lioah ceihmainak an ngei, tiah SAC nih cathanh an chuah.\nDKBA cu Min Aung Hlaing nih remdaih tonbiaruahnak a sawmmi ah a kaimi a si i, tlangcung hriamtlai phu pakhat a si.Remdaih tonbiaruahnak ah a kaimi hriamtlai pawl hi rambuai hnu in SAC ralkap he kahdohnak a ngei lomi an si, tiah theih a si. Thawngpnag Dang: Netherlands Ramchung Ah A Ummi Phungki Sianginn Ah Daw Aung San Suu Kyi Kum 77 Tlinnak Puai Tuah!\nKum 2022 June 18 ah Netherlands ram Brenda khuapi chungum Netherlands phungki sianginn pakhat ah mizapi hruaitu Daw Aung San Suu Kyi Kum 77 tlinnak cu hlunghlai taktakin tirawl eidin puai an tuah i, “khim tein ei u, tampi in bawmhnak pe u” tiin program hmannak an ngei tiah theih a si. Netherlands ram ah a phanmi Myanmar rammi dihlak i fonh in bawmhnak phaisa an thawhmi Euro hna cu Myanmar ramchung i hramhram uknak le uktu SAC cu hriamnam tlaih in kahdohnak a tuah cuahmahtu hna sin ah bawmhnak kan pek lai tiah an chim.Credit – The Chin Post\nDaw Aung San Suu Kyi Kum 77 Tlinnak Puai Tuah\nSAC Nih Falam Khuami Ralphaw Ah An Hmanmi Hna


Pha-Kanh Ah A Thi Mi A Fapa Ruak An Hmuh Khawh Lo Caah Hringtu A Pa Nih A Thlarau A Kawh Auh – Chin 11 News\nPha-Kanh Ah A Thi Mi A Fapa Ruak An Hmuh Khawh Lo Caah Hringtu A Pa Nih A Thlarau A Kawh Auh\nPosted By: Chin News July 5, 2020\nHringtu a pa nih lunghno ngai in a fapa dawt ruak an hmuh khawh lo caah mithli he “kafa khoi ahdah na um, na thlau kana uh, inn ah kan ttin cang lai” tiah a rak kawh auh mi nih mipi mithli thla in a chiah hna. Chungkhar cawmtu le bochan mi fapa dawt cu zaangfah nak a ngei lo mi thihnak in a rak phak caah a ruak hmanh hmuh khawh a si rih lo.\nHi hringtu pa hi Kalay myohne in a rak ra mi a si tiah an langhter, a fapa hi a hawile minung pali he sianginn kai nak ah tiin lunghring kawl ding in an kal nak ah vanchiat nak nih a phak mi hna chung ah ai tal ve mi a si I an pali ning in an ruak hi hmuh an si rih lo.\nHringtu a pa cu lunghno ngai in thing hnah a hring mi te iput in a fapa dawt thlarau cu a auh lengmang ko. Kafa inn ah kan ttin cang lai, khoi ah nan um kan hmu kho lo, na thlarau kan rak au cu kafa tiah a tap lengmang ko e. Hi hmanthlak nih mi tampi an ngeih a chiat ter hna. Zaangfah nak a ngei lo mi thihnak, duhdawt mi he sianlo buin a then tu thihnak. Thennak vawlei, nun pawcawm nak ah a fapa ruak te hmanh a hmu kho ti lo.\nLungthin a fak I ngaih a chia hrim ko mu. Zeitik tiang ah a fapa zunngaih in a hei hram rih lai. Ruak hmuh khawh lo mi hna zeizat liangluang dah an hei um rih hnga.


VIDEO: Pu Zo Bawi: Khuate in kan ra i Hakha ah pupa ram kan timi cu ngaihchia kan si miphun dawt lo a si – Chin World News Evening\nSeptember 17, 2020 Salai Van Chin News\nPu Zo Bawi nih NLD nih hmailei caah an i hmuitinmi kongkau fiang ngaiin a von chim cang. Tukum thimnak ah NLD nih teinak an hmuh rih lai ti hi mi tampi nih ruah le zumh an si. A ralaimi thimna kong he pehtlai in Pu Zo Bawi nih a chimmi hna.\n“Tutan ah NLD nih tlangtaar (motto) kan i ngeihmi cu a pakhatnak ah rammi phyidu vialte hi daihnak tuah khawhnak ding caah kan i timhmi a si. A pahnihnak ah, ahmaanmi Democracy pyitawngsuh remh khawh le tuah khawh hi kan i timhmi a si.\n“NLD nih ai hmuitinhmi cu ralkap umnak chungah kum hi vialte kum 50,60 kan um chungah hin biatak in kan chim ahcun, ralkap kha hriamnam loin a dohtu (ṭhohlanzi a tuahtu cu) cu NLD party hruaitu Aung San Suu Kyi le NLD Party kan si.\n“Cucaah cun kum 10, 30 chung kherhhlainak (ṭhohlanzi) kan tuahnak ah minung nunnak hi a thong in thonginn chungah siseh, a lengah siseh nunnak pekin kherhhlainak a tuahmi (ṭhohlanzi a tuahmi) kan si. Cucaah NLD party nih mipi caah lungretheihnak le ngaihchiatnak zeihmanh tuah kan itim lo.\n“Cucaah nihinni tiangah thih ngam in ṭhohlanzi kan tuahmi hi mipi thlennak ding caah le kan ram a hmaanmi federal pyiṭhawngsuh dirh khawhnak ding caah NLD kan cawlcanghnak le kan dirhmun a si.\n“Khat leiin chim ahcun Laimi ram le pupa hmun a ngeimi kan si. Ning cang tein hmunhma a ngeimi cu Cozah nih ningcang tein ruah piak a si ko. Nihinni ah Halkha ah pupa ram ee kan timi hi zoh tuah usih ca. A taktak ahcun, khika ahkhin dum kan tuah i hmairem, fangvoi le anṭam kumkhat hnih kan cinmi dakaw pupa ram ti kan timi hi zoh ah ngaihchia kan a si.\n“Hakha pupa ram a ngei takmi hna cu a ho ta dah a si ti an i thei dih ko. Khuate hna in kan ra i kan Pupa ram tibantuk hna kan kaa in a chuakmi cu zoh kan miphun kan ram dawt lo a si. A taktak ahcun, Hakha ṭhanchonak ding ahcun Hakha mi nih kan sersiam awk a si,“ Pu Zo Bawi nih cun a chim.\nVIDEO ah tling tein rak ngai ve.\nNote: Hi thawng hi The Chinland Post nih Pu Zo Bawi biahalnak an tuahmi chungin kan rak taarlangh chinmi a si. Video kan chiah chih i tlamtling deuh in ngaih khawh a si.


Karen National Liberation Army Hriamtlai phu Cu An Men Hrimhrim Lo! – The Cherry Par\nKaren National Liberation Army Hriamtlai phu Cu An Men Hrimhrim Lo!\nRalhrang phu hna nih Nevomber le December thla chung ah KNLA Kayin miphun hmunhim tu, uk mi hmun ah hriamnam a chia mi minung 47 an um nak kong cu Karen National Union/Karen National Liberation Army, Tatmaha 5 nih cathanh an chuah.\nHriamnam achia mi ralhrang pawl cu KNLA Tatmaha 5 nih lungtthiang tein an cohlangnak hna kong, inn an tin duh ah siseh, inn umnak tiang zohfel piak ding le tuanvo lakpiak dingin KNLA TatMaHa 5 Major General Saw Mu He nih KNU Mu Kyaw news ah a chimnak in thawngpang theih a si.\nRalhrang nih Aa-naa an lak hnu ah anmah ralhrang thawngpang pawl cu mipi sinah theihter lo ding, thuh sing, Hriamnam a chiami ralhrang pawl cu a leng an thawngpang kong cu hlat ding, Ngait ding” tiah KhahMahYah 73 kuttang a simi Mg Htun nih KNLA sinah a chim.\n“Ralhmai kan kal hlan ah nu le pa sinah pehtlaih khawhnak ding caah Phone kan i cawk. Ramchung ah a cang mi ramkhel kong kan rel. Khua chungah a ummi kan hawi le pawl nih CDM tuah ding le tlik dingin ruahnak an kan cheuh. Zaan khat cu duty ka ciah lio ah hriamnam i put buin kan rak tli’ tiah a chim chap.\nKNLA TatMaHa 5 kuttang ummi mipi Zohfeltu hna nih hriamnam a chia mi Ralhrang pawl cu lungthiang tein cohlan ding le Zohfel hna ding kong cu KNU TatMaHa 5 nih cathanh a chuah, tiah nihin thawngpang ningin theih khawh a si.\nMindat peng kahdohnak ah CDF pakhat a thi, Kawl Ralkap 8 an thi. December 17-26 karlak Mindat peng kahdohnak ah CDF Mindat nih Kawl Ralkap 8 an thah hna i, a dang tamlak an hliam hna. Nizaan, December 26 kahnak ah CDF Mindat lei in pakhat a thi tiah CDF Mindat nih an thanh.\nCDF Mindat nih a thli ralfir in December 24 ah Khuachung an va tuknak ah Kawl Ralkap in captian pakhat le palek pakhat an thah hna i, an meithal pahnih zong an lak tiah anmah cathanh in theih a si. Tutan kadohnak karlak ah Kawl Ralkap nih Mindat khuami chung in kum 12 ngakchia telh in a dang khuami an tlaihmi hna zong an um. Kawl Ralkap an i chawhleh lengmang caah Mindat peng ah kahdohnak pehzulh rih dawh a si.\n← Mizoram Chin Ralzam Bawmhnak Kong A Si Hih!\nMin Aung Hlaing Nih Tun Myat Naing Ralkap Pawl An Rak Doh Lio Ah, India Cozah Nih A hnu lei in →


A Kut Le A Nghawng Khat Dihlak In Suitthi Aa Awih Tu Vietnam Mirum Pa Cu Rithai Sii Ruang Ah Tlaih A Si - Khuaruah Har News\nVawleicung ah minung ting thong tampi kan um i mah chung ahcun cheukhat cu ei cawk lo tiang a rum mi tampi an um lio ah cheukhat cu zingzan ei awk hmanh ah lungrethei in a um mi tampi kan rak um ve.\nVawleicung mirum tampi hna khi a tam u cu rithai sii he tiah an tawngh tham ruang ah a rum mi an si. Hlan deuh lio ah online cung ah a rak linsa ngai thawngpang cu a kut le kee tiang suithi khat thup in aa awih mi Vietnam ram mirum pa a si.\nHi pa rum ning cu khuaruahhar taktak khi a si. Mi tampi nih suithi pakhat te hmanh kan i cawk khawh lo lio ah a nih cu a takpum dihlak sui in a khat ter kho tiang in a rum mi pa a si. Suithi le sui kutdonghrolh tumtlang taktak he khualai ah ai chok vai tawn mi Vietnam mirum pa cu a rak rumnak thil dang si lo in rithai sii ruangah a rak si.\nVietnam ram mirum pa cu a cawlcangh ning an zoh lengmang hnu ah an rum ning an zumh lo ruangah hlathlai nak an tuah hnu ah rithai sii a hmuh in Palik nih an tlaih. Hi pa bantuk mirum si nak in cun zingzan ei awk fang kan ngeih khawh mi ah khin i lunghmuih deuh ding kan si.\nVietnam ram lawng hmanh si lo in vawleicung minung tampi a lauter dih tu Vietnam mirum pa cu a rak rumnak a ruang palik nih hlathlainak an vun tuah taktak cu rithai sii ruangah a rak rum mi a si caah a rumnak nih a khamh khawh ti lo caah an tlaih bak ko. A tang ah hin a video ka thil chih rak zoh chih ve.\nKyat 2500 In Kenbo R 125, Aeer Laptop le Iphone Poh Naduh Ahcun ZTSF Lucky Draw Hi Rak Caw Ve\nR.I.P: Hi Tluk Thawngpang Chiat Lio Ah Vanlalmawia Kum 48 Sangau khua Nih A Kan Thih Tak\nIran ram nihcun missile tampi arak chiahnak thlithup missile hna khuapi cu arak pholangh\nMelody nih mipi theih duh ngaimi an nuva karlak nun konglam arak phuang mi nih mipi a lauter dih\nA birthday le fan meeting ah rak kalcio dingin sawmnak atuahtu Aye Mya Phyo


Tuchun Chin Ramkulh Kanpalet CDF Le Ralhrang Kahdohnak Thawngpang Thar — Salai Ephraim Thawngpang\nTuchun Chin Ramkulh Kanpalet CDF Le Ralhrang Kahdohnak Thawngpang Thar\nSalai Ephraim January 31, 2022\nKanpalet Peng Kahdohnak Ah Ralhrang 3 An Thi.Chin ramkulh, Kanpalet peng ah January 31 zinglei ah Kanpalet CDF le ralhrang karlak kahdohnak a chuak i ralhrang 3 an thi, midang tampi hliam an tuar tiah Kanpalet CDF sin in theih a si. Kanpalet khuapi Yan Aung Seti, pengkulh fimcawnnak uk zung le pengchung Twe Uk zung hna ah umhmun a khuar mi ralhrang hna cu nihin zing Sml 6 : 30 hrawng ah Kanpalet CDF nih an kah hna.\nKanpalet CDF in chimphuannak nawlngeitu nih, “kaphnih kahdohnak a um i sml 1:30 hrawng a rau. Ralhrang lei in 3 an thi i aa hliam mi zong an tam. Cu kahdohnak ah cun ralhrang lei nih an rak kan kah ve i kanmah lei a thi mi le a hliam mi um lo tein hnu kan tolh kho,” tiah a chim.\nRalhrang hna nih Chin ramkulh chung ah mipi inn le lo cu mei an khangh i an hrawh. Sualnak ngei lo mipi hna cu an tlaih hna i an thah hna. Cheukhat cu ralkham ah an hman hna. Mizapi thilri cu a fir i an satil hna cu an thah i an ei. Cu bantuk sualnak cu mipi cung ah an tuah peng rih. Kaphnih kahdohnak he pehtlai in a thi mi le a hliam mi kong cu ralhrang phu lei in thawng an thanh mi kan hmu rih lo.\nCDF Hakha Hruaitu Cu Khua An Ruat Khawh Tuk Caah A Tu Cu Khuapi Chung Kahdohnak An Hrial Cang →\n← Tuzanlei In Thantlang Khuapi Inn Cu Ralhrang Nih An Khangh Cuahmah Tamtuk A Kaang Cang


Room Chungah Sin Um Nu Taklawng In A Um Lio Ah Inn Nei Tu Pa Bik He – FIAKFAIROCK\nRoom Chungah Sin Um Nu Taklawng In A Um Lio Ah Inn Nei Tu Pa Bik He\nKan vawlei cung ah hin cun zumhtlak tein rak nun khawh hi cu a har ko mu. Cu ruang ah cun pei vawlei cungah a hohmanh mi tling kan um lo nak hi a rak si ko hi. Kan nupi le pasal le lak ah zumhtlak mi si hi a biapi tuk mi a si i , zumhtlak lo nun nih fale tiang an nun nak a hrawh chih khawh hna ti zong theih ah a tha. Hi hna nupa zong hi ai daw tuk mi nupa an si ko nain harsat nak tampi zong an mah nupa i zuam nak te in tampi an tei khawh cang . an pa zong hi a nupi cung ah an i umh ka in zumhtlak lo in voikhat hmanh a um bal mi a si lo . a nupi theih ah nungak dang kong hmanh a chim bal lo mi a si.\nA rian tuan nak zong ah nu pawl nih an komh duh hmanh ah an kom khawh mi a si bal lo.cu ca ah a nupi zong nih cun azumh tu mi a si ve . Cu ti cun caan a liam i nau an van ngei i inn lei ah a nupi a buaituk a hmuh tik ah a nupi a dawt tuk caah a mah bawmtu ding ah sin um pakhat in kan lak lai ti ah a nupi cu a ceihpi i a nupi zong nih cun aw si ee atha ko tiah a leh ve i sin um pakhat cu an lak . sin um nungak an ngeih hnu cun an nu nih cun an pa um ning a ngiat tik ah a dik lo ti a theih i a lunghrin pah caah a thli tein an pa nun ning cu theihfian ai zuam i an pa cu lunghrinh awk a rak si taktak kha a hmuh chuak .\nNikhat cu an pa kha a rian in tuan deuh ah a rak lawi i room chung ah a lut colh . a nupi nih cun an pa thawngpang cu a ngeih tik ah i hman hmawh deuh kan nu sin ah cun tu ni cu kan sin um nu an inn lei ah a va lawi ta tiah ka rak chimh te ko lai , aww nan nu a um bu zong in a poi nak um tung lo ti mi an pa aw le an sin um nu an bia cu a thli te in a theih .\nAn nu nih cun a hnu ah an sin um nu cu a mah lawng tha tein a auh i kan pa hi kan pek lai zeimanh na thinphang duh hlah ti ah a ti i an sin um nu cu a lau taktak . an sin um nu le an pa nih cun a nupi cu ngeih thiam an hal chih i an mah pahnih tu cu nangmah ruang ah a si tiah heh tiah an i mawh chiat ve . an nu cu a thinlung fak tuk ko nain dai tein a um i bia tampia chim lem lo . voikhat zumh a tlak ti lo mi pa cu zungzal ka pasal ding ah kan zum kho ti lo a ti i an pa cu a then lawlaw .\nAn pa le an sin um nu cu a hnu zong ah an i um thai ve fawn lo i an nun nak cu sullam ngei lo ah a cang thai . kan nupi le pasal le cung ah zumhtlak nak hi fale ca tiang in thla chuah a si i , zumhtlak lo nak zong hi fale ca tiang ah ngaktah le khua awng tong lo tiang ah an cang kho . cu ca cun na nun kha i ralring law tu ni hi hmangthiam lawna thaizing kha veng thiam . cu ti cun na chungkhar ah lomhnak na chuahpi lai i pumpak in mi upat mi zong na si lai.